Izebaren txokoa: abuztua 2017\nHementxe nago bueltan, eta gaurkoan datorren hilabeteko egutegia zuekin partekatzeko nator.\nEa azken hau ere, zuen gustukoa izaten den.\nBeti bezalaxe JEPG formatuan daukazue, nahi dezuten tamainan inprimatu dezazuen, ta nahi aina aldiz ere ;-)\nIrudi honetan ikusiko dezute hobeto nola geratu egin dan\nZuen gustukoa bada, eta deskargatu egin nahi baduzue, badakizue, hemen azpian deskarga botoian klikatu eta beste leiho bat zabalduko zaizue eta bertan deskargatzeko prest izango dezute.\nBa besterik ez gaurkoan.\nPublicado por Miren en 07:30 11 iruzkin:\nPublicado por Miren en 07:30 23 iruzkin:\nGaurko honetan, etxeko txikiekin egiteko beste eskulan praktiko batekin nator.\nEtxean eduki ditzakegun lau gauzatxoekin akuarelak egingo ditugu. Opor hauetan, arratsalde pasa polit bat izan dezakegu eta gainera guk egindako akuarelekin gero marrazki ederrak ere egin ditzakegu.\nIkusiko dezue zin erreza den gaurko esku lan hau.\nGuk eskulanetako liburuetan eta interneten ideia asko ikusi egin ditugu, eta hau errezena iruditu egin zaigu.\nAzkar egiten da eta oso ondo funtzionatzen du.\nIkus dezagun zein material erabiliko ditugu....\nKartoi puska bat. Honekin akuarelak jartzeko edukiontziaren oinarria egingo degu\nTapoi erabiliak, ahal izan ezkero tamaina berdinekoak.\nKatilu bat. Gure akuarelak sortzeko nahasketa egiteko erabiliko deguna.\nGoilara, nahasketa nahasteko, noski.\nArkatza, kola, goraizak. Hauek edukiontzia egiteko.\nBikarbonatoa. Hau akuarelaren osagai bat izango da.\nUra. Beste osagaia.\nKolorantea. Pastelak egiteko erabiltzen deguna. Honekin kolorea lortuko degu.\nPintzelak. Behin akuarelak egin ditugunean, beraiekin marrazteko\nGoazen pausoz pausozkoarekin. Oso erraza eta azkarra.\nAkuarelak gordetzeko edukiontziarekin hasiko gera.\nPlastikozko tapoiak kartoiaren gainean pegatuko ditugu kola txuriarekin. Nahi degun bezala jarriko ditugu. Guk lore bat osatu degu tapoiekin. Tapoi kopurua, sortzen ditugun kolore kopuruaren arabera erabiliko ditugu.\nBehin tapoiak lehortu direnean, kartoia tamaina eroso batean moztuko degu.\nEduki ontzia egin degu. Alde batean utziko degu momentu batez.\nAkuarelak sortzen hasiko gera orain....\nKatiluan bi koilarakada bikarbonato jarriko degu. Ondoren ura koilarakada bat ,eta ondo nahasiko ditugu bi osagaiak ondo integratu arte.\nOrain kolorea. Kolorante tanta batzuk jarriko dizkiogu nahasketari. Ondo nahasiko degu berriro nahi degun tonua lortu arte.\nBehin nahi genuen kolorea lortu degunean, lehen egin degun edukiontzian sartuko degu.\nEta berriro ere hasiko gera nahasketa hauek egiten lortu nahi degun kolore bakoitzeko.\nEta kitto!. Erabiltzeko prest dauzkagu gure akuarelak.\nLehortu egiten bazaizkigu, ura gehixeago jarriko degu eta margotzen jarraitzeko prest egongo dira!\nMarraztu eta koloreztatu dezakegu nahi aina, guk eskuz egindako akuarelarekin.!!\nOrain zuek saiatu ta kontatuko diguzue !\nBa besterik ez gaurkoz, datorren astean ikusten gera!\nGaurkoan udako bero handiari frente egiteko haizemaile erraz batzuk nola egin ditugu azalduko dizuet.\nEta gainera urteurrena ospatzeko antolatu nuen zozketaren irabazlearen izena ere esan egingo dizuet.\nBaina hori, geroko utziko degu, orain haizemaileekin hasiko gara.\nHona hemen erabili ditugun material sorta:\nIzozki makilatxoak, hauek ondo garbitu ondoren gure haizemailearen heldulekua izango dira.\nKoloredun edo marrazkidun papertxoak, nahi ditugunak, guk geuk marraztutakoak ere balio dute.\nGomatxoak, ahalik eta txikienak. Koloretakoak baditugu, hobe.\nKola eta pintzela.\nHasi gaitezen pausoz pausozkoarekin, oso oso erraza. Etxeko txikiak inolako laguntzarik gabe egiteko eskulana bai da hau.\nPaperak tolesten hasiko gera. Hiru ale paper erabiliko ditugu haizemaile bakoitzeko. Denak neurri berekoak.\nAkordeoiak izango bai lira tolestuko ditugu paperak, eta behin akordeoiak egin ditugunean, erditik tolestuko ditugu.\nOrain paper bakoitza erdiko tolesduratik pegatuko ditugu kola txuria eta pintzelarekin lagunduta.\nAzken pausotara iristen ari gera...\nHiru paper akordeoidunak beraien artean pegatuko ditugu orain borobil bat osatzeko. Guk kola eta pintzela erabili ditugu, baina errazago egin daiteke barrako kola erabiliaz, nahi izan ezkero.\nOrain heldu lekua jarriko diogu gure haizemaileari. Horretarako izozki makilatxoak erabiliko ditugu. Bat alde bakoitzean. Hauek ere kola txuriaz pegatuta. Behin ondo lehorra dagoenean ireki eta itxi egingo da erraztasun handiz. Iruditan ikusten dezuten bezalaxe.\nGure haizemailea, berez, bukatua genuke baina orain trukutxo txikia.\nHaizemailea itxia edo irekia mantentzeko gomatxo txiki bat erabiliko degu . Orain bai, bukatu degu gure haizemaile koloretsua.\nIzozki makilatxoak , margotu egin daitezke ere. Guri, bere kolore naturalean gustatu zaizkigu gehiago, baino hori bakoitzaren gustuen araberakoa da! ;-)\nHauek gure haizemaileak!. Udako egun bero hauetan freskatzeko erabili daitezke edo dekorazio moduan ere gure gelako txokoren bat apaintzeko. Nahi duzuena!.\nBa hau eskulanei dagokiona gaurkoz. Orain zozketaren emaitza jakinaraziko dizuet.\nUsaindun kandelen zozketaren irabazlea..........\nHau ba dena gaurkoz!\nDatorren astean ikusten gera berriro ere, udara honetan egiteko beste ideiaren batekin.\nHaizemaile hau ere eskuz eginak antolatzen duen udako bildumara eramaten det.\nPublicado por Miren en 07:30 20 iruzkin:\nEtiquetas: berziklatzen, DIY, eskulanak, Umeenzako eskulanak., urteurrena, zozketa\nHementxe gaude hilabete honetako lehenengo sarrerakin.\nOraingo honetan kandela usaintsu eramangarriak egingo ditugu. Usaintsuak dira esentziak erabili egin ditugulako kandelak egiteko, eta eramangarriak, ontzi txiki eramangarrietan ipini ditugulako. Ikusi...\nKandela txuriak, hauek gure oinarria izango dira.\nKoloreetako argizari puskak, etxetik bueltaka izaten ditugun horietakoak. Begiratu txikien gauzen artean, ziur nago pila aurkituko dituzuela.\nEsentziak. Nahi dituzuen usainenak. Edozein drogeriatan erosi daitezke. Guk limoi eta menta usaindunak erabili ditugu.\nKazolatxoa, kandelak urtzeko erabiliko deguna.\nLabana, kandelak mozteko.\nGoraizak, kandelan barruko haria behar degun tamainan mozteko.\nPintzak haria heltzeko.\nOntziak. Kandela berri usaintsuak bertan egiteko. Guk ontzi txiki eramangarriak erabili egin ditugu, gozokiak ekartzen zituzten batzuk eta bestea marmelada mini pototxo bat da. Birziklatuz beti bezala.\nPausoz pausozkoarekin hasiko gera orain.\nKandela mozten hasiko gera. Puska txikietan kazolatxoaren barruan jarriko degu. Mozterakoan kontu handia izango degu barruko haria ez mozteko. Ahal izan ezkero osorik aterako degu eta gordeko degu gero erabiltzeko.\nKandela bat pusketatan kazolan daukagunean nahi dugun koloreko argizari puska bat gehituko diogu eta guzti hau sutan minimoan jarriko degu urtu dadin.\nPazko arrautza kandelak nola egin genituenean kontatu genuenean ere azaltzen da pauso hau oso argi, hemen klikatuz ikusi egin dezakezue.\nBehin dena ondo urtu degunean, suatik aterako degu eta orduan esentziak botatzeko garaia izango da.\nKantidadea bakoitzaren gustuen arabera. Guk txorrota txiki bat bota genien, gure gustuko usaina hartu genion arte.\nOrain kandelan haria behar degu tamainako pusketatan moztuko degu eta ontzietan sartuko degu. Guk haria heltzen ari garela kontu handiz lapikotik botako degu kandela urtua ontzietara.\nPintzekin haria helduz, kandelak oztutzen utziko ditugu. Ordu batzuk beharko dute ondo hotzak egon arte.\nBehin hotzak daudela itxura hau daukate...\nZe iruditu zaizue eskulan hau??. Gure kandela usaindunak atsegin dituzue??\nAla bada zuetako baton batek suertea eduki dezake.\nAurreko sarreran eta sarrera honen izenburuan kontatu dizuedan bezalaxe gaur izebarentxokoak urtebete betetzen du.\nGure urteurrena ospatzen degu. Eta horregatik nire laguntzailea eta ni, kandela hauetako bat zuen artean zozketatzea bururatu zaigu.\nParte hartzea erraza izango da, hemen azpian iruzkin bat uzten dezuten guztien artean zozketatuko degu.\nZozketa abuztuak 6an egingo degu eta irabazlea nor izan den abuztuak 9ko sarreran publikatuko dugu.\nEskerrik asko urte honetan gurekin egon zareten guztioi. Milaesker zuen bisita eta hitz guztiengatik. Espero degu gurekin denbora askoan jarraituko dezutela!\nKandela usaitsu hauen pausoz pausozkoa ere euskaraz eskuz egina-ra daramat udako bilduman parte hartzera.\nPublicado por Miren en 07:30 32 iruzkin:\nEtiquetas: berziklatzen, DIY, eskulanak, urteurrena, zozketa


Freestone konderria (Texas) - Wikipedia, entziklopedia askea.\nFreestone konderria (Texas)\nFreestone konderriaren kokapena AEBtan\n31° 42′ N, 96° 09′ W / 31.7°N,96.15°W / 31.7; -96.15Koordenatuak: 31° 42′ N, 96° 09′ W / 31.7°N,96.15°W / 31.7; -96.15\n2.273,33 km2 (%98.4)\n36,92 km2 (%1.6)\nFreestone konderria (ingelesez: Freestone County) Texasko konderri bat da, Ameriketako Estatu Batuetan. Hiriburua Fairfield da. 2010eko zentsuaren arabera 19.816 biztanle zituen, Freestone kilometro koadroko azaleran.\nFreestone konderriak 2.310,25 kilometro koadro ditu. Horietatik 36,92 ura dira. Beste 2.273,33 lurra dira. Biztanleria dentsitatea 8,58 da.\n2010eko zentsoan bizi ziren 19.816 pertsonetatik 16.350 txuriak edo hispanoak dira. Horietatik hispano edo latino kategorian 2.694 dira. 3.164 beltzak edo afroamerikarrak. 77 amerikar natiboak ziren eta 5 Hawaii edo Pazifikoko irletako natiboak. 50 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 162 pertsonek kokatzen zuten.\nMultimedia: Freestone County, Texas


Buruhausteak - Halabedi\nHalabedi > Opinions > Buruhausteak\nKonfinatu gintuztenetik, gure bizitzak, COVID-19ak sortu omen duen pandemiak guztiz baldintzatu ditu. Mamua beldurra ematen hasia zen aurretik, baina telebista ez dugunongana mamuak beti beranduago datoz. Hala ere, egunerokotasunean hainbeste eragin izan duenetik, burutik kendu ezin izan dudan kezka bihurtu da birus madarikatu hau.\nBuruhauste hau ez da ea kutsatuko naizen edota nire ingurukoak gaixotuko diren. Buruhaustea, birus honek eta ondorioz, bera ekiditeko martxan jarri diren mota anitzetako neurriek eta diskurtsoek zeri erantzuten dioten asmatzea baizik. Hala ere, onartu behar dut, hemen botako ditudan ideiak ez direla azterketa sakon baten osteko ondorioak. Baizik eta, bizitza erritmo arinaren emaitza, ditugun datu gutxiekin eta informazio manipulatuarekin atera ahal izan ditudan dedukzio azkarrak. Hori dela eta, okertuta ibili naiteke ala ez, baina ziurra dena da motz geratuko direla hurrengo lerroak.\nLehenik eta behin, azpimarratu behar dut, Euskal Herritik egindako irakurketa izanda, hemengo errealitatean zentratua dagoela. Hau zehazteari ezinbestekoa deritzot, kudeaketa ezberdina izaten ari delako munduko txoko ezberdinetan. Eta nire burutik dabilen beste ideietako bat delako, agian kudeaketa ezberdin hauek ondorio ezberdinak bilatzen dituztela herrialde edota zonalde bakoitzean.\nLangileriarengan, “pandemia” kudeaketak izan dituen eta izaten ari diren ondorioak Euskal Herrian ez dute aldatzen azken hamarkadetan zegoen tendentzia. Hau da, Ongizate Estatu deiturikoaren desegitea eta langileriaren bizi baldintzak okertzea. Aldiz, egoera honek, tendentzia hau asko azeleratu duela esango nuke. Adibide gisa, oinarrizkoak diren osasungintza eta hezkuntza sisteman eragindako aldaketak ditugu. Osasungintza publikoa, ia-ia de facto, desagertu dute. Anbulategi gehienetan ez dago mediku, erizain edota langile nahikorik arreta egoki bat eman ahal izateko eta COVID-19 ez den horretan esfortzurik ez jartzeko agindua dute. Eta hau gertatzen ari denaren adibide baino ez da. Bide honetatik jarraituz, jende askoren osasuna asko kaltetuko da. Hurrengo hilabeteetan osasun zerbitzu pribatuen igoeraren lekukoak izango gara. Baina ordaindu ezin izango duenak arreta oker honen “biktimak” bihurtuko dira.\nHezkuntza sistema ere, egun dauden neurriekin eta baliabideekin gero eta kaxkarragoa izango da. Helduen eta Estatuaren interesetan are zentratuagoak eta langile sumisoak sortzeko fabrika ezin hobea. Ahaztu gabe, horrelako egoeretan lan egitea edota klasera joateak osasunean eragingo dituen kalteak.\nHonekin batera, zentro inperialistetako langileon aisialdi eta kontsumo ereduan, aldaketak ematen ari dira ere. Batez ere, kontsumoari lotutako aisialdian. Zer dela eta hau, kontsumo basatia izan bada langileria kapitalismoari lotzeko ezinbesteko tresna? Nire ustez, azken urteetan, sektore antikapitalista ezberdinetatik esaten genuenean kapitalismoa ez zela jasangarria eta modu batez edo bestez bukatu beharko zela Lurrak ezin duelako ekoizpen modu basati hau sostengatu, ez genuen pentsatzen, kapitalismoak, hamaikagarren aldiz bada ere, bere burua berrasmatu ahalko zuela klase dominatzaileen interesak garaile atera zitezen beste behin ere. Eta afera honetan ere, krisiz krisi aurrera daraman etengabeko ihesaldian, logika eza duten azaleko moldaketak burutuz, kapitala zentroan duen sistema hiltzaile honek bizirautea lortuko du.\nHau posible izaten ari da, beste gauzen artean, langileria eta burgesiaren arteko indar korrelazioan, galtzaile ateratzen ari garelako langileok. Eta bestetik, COVID-19aren kudeaketan beldurra, kontrol sozialerako bitartekorik egokiena bihurtu baita. Izan ere, kontrol sozialaren esperimentu bikaina da hilabete hauetan bizitzen ari garena. Beldurrez eraginda, gure bizitzaren kontrola areagotu dute. Eta honi men egiten dionarentzat, betiko errezeta, errepresioa.\nKontutan hartzeko azken elementu bat, sortzen ari garen jendarte obediente hau ate joka dugun faxismoarentzat lur emankorra da.\nBaina zer egin honen aurrean? Etsipena? Inoiz ez. Estatu kapitalisten ofentsiba zaharberritu honen aurrean, borroka da bide bakarra. Borroka antolatzea daukagunaren defentsa egiteko, eskuratu ditugun etxebizitzak, lortu ditugun lan baldintzak, askatu ditugun espazioak, eraiki ditugun zerbitzu publiko ezberdinak… Borrokak antolatzea borroka bera bizirik mantentzeko berme gisa eta langileriaren antolakuntzan aurrerapausoak emateko. Baina aldi berean, gu ere ofentsiba klabeetan kokatu behar gara, eta kapitalismotik aldenduko diren proiektuak martxan jarri eta mantendu. Txileko kaleetan, guzti hau hasi zenetik, Euskal Herrian ohikoa dugun leloa ikusten zen: Soilik Herriak salba dezake Herria.\nItxaso Viñe: Buruhausteak\n← Jubilatuta dagoen lagun bat badut\nZutaz oroit, Jara →\nSuscribe to Itxaso Viñe's Opinions


olentzero – Harriketarrak Gazte Asanblada\nhamabostaldi kulturala,harriketarrak gazte asanblada,olentzeroIruzkin 1\n24/12/2015 01/01/2016 harriketarrak gazte asanblada\nAbenduak 24 eta zelan ez, hamaika olentzero, hamaika herri, baina ordu berbera. Ze inozenteak ginen! Hala da bai, kontsumismoaren liderra dan olentzero, sinesten ez dogun erlijio batek sorturiko jai egun baten agertu jaku Karabie gaztetxean. Espero dot gutunen baten, baten batek hausnarketa bat eskatu izana. Eta holan ez bada, espero dot behintzet datorren urtean Iñaki ta Tomasegaz idatzi ahal izatea Karabieko bulegoan. Txikitxoak artegatuta, gazteak kantari eta helduak… bueno helduak dira. Halan da be, arrazoia opariak izin, zein poteoa hasteko gogoa izin, danok olentzero noz helduko zan galdezka ibili ginen. Eta arratiko ohiturei men eginez, olentzero berandu heldu zan. Berarekin … Irakurtzen jarraitu OLENTZERO


Limahl-en Never Ending Story - Beste Batzuk\nLimahl-en Never Ending Story\nKeith Forseyk eta Giorgio Moroderrek idatzi zuten abesti hau 1984ko filmerako The NeverEnding Story , Atreyu mutiko bati buruzkoa, lur magiko batean sartzen dena eta suntsipenetik salbatu behar duena. Fantasiazko filma da, eta abestiak tonuarekin bat egiten du, teklatu magikoekin, haize efektu soinudunekin eta 'Sekretuak gordetzen dituzten errimak hodeien atzean zabalduko dira' bezalako letra misteriotsuekin.\nMoroder diskoaren garaiko arkitektoa izan zen, Donna Summer-en arrakasta gehien idatzi eta ekoiztu zuen. 80ko hamarkadan, bere soinua eguneratu zuen eta Forseyrekin elkartu zen gai abestia idazteko Flashdance . Forsey-k Simple Minds-en arrakasta ere idatzi zuen Ez al duzu (nitaz ahaztu) . '\nLimahl (benetako izena: Chris Hamill), ezaguna da Kajagoogooko abeslari nagusia, 1983an arrakasta izan zuen 'Too Shy' filmarekin. Urte horretan bertan, taldetik bota eta bakarkako ibilbideari ekin zion. 'Never Ending Story' filmak bakarkako arrakasta ona eman zion, baina ez zuen sekula Amerikan beste arrakastarik izan eta Europan arrakasta txiki batzuk besterik ez zituen izan. Kajagoogook bera gabe jarraitu zuen, 1984an arrakasta handiko diskoa kaleratu zuen Uharteak , baina handik gutxira beherakada handia izan zuen eta hurrengo albumaren ondoren banatu. 00ko hamarkadan, Limahl taldearekin elkartu zen hainbat agerraldi egiteko.\nPista honetako emakumezkoen ahotsa Beth Anderson abeslari estatubatuarra da.\nShooters Jennings-ek abesti hau Brandi Carlile-rekin grabatu zuen 2016ko albumerako Countach (Giorgiorentzat) , Giorgio Moroderri egindako omenaldia. Carlile pelikula oso zalea da eta logotipoa bi besoetan tatuatuta dauka. Jennings-ek Johnny Cash-en omenaldi kontzertu batean ezagutu zuenean, ohartu zen eta pista honetan abesteko eskatu zion.\nGabonen itxura handia du\nedonora joango zara deialdira\nni eta zu haurra ez gara ugaztunak baizik\ndaylight come and me wanna go home letrak\nbeatles nire lagunen laguntza pixka batekin\nmichel telo. oh harrapatzen banauzu\nMutil txikia nintzenean aitak hirira eraman ninduen


Parte-hartze prozesua indartzeko konpromisoa berretsi dute udal ordezkariek - Antzuola - Goiena.eus\nMaider Arregi 2017-10-04 12:08\nMartitzeneko ohiko osoko bilkuran, parte-hartze prozesua bultzatzeko konpromiso politikoa hartu zuten udal ordezkariek. Udalak, egin beharreko Plan Ekonomiko Finantzarioa ere urte bukaerarako indar gabe geratuko dela azaldu zuten.\nParte-hartze prozesuaren gainean egindako dokumentuari konpromiso politikoa adierazi zioten martitzeneko osoko bilkuran. Hala, onartuta geratu da aurrez landutako dokumentua. "Uda aurretik parte-hartze prozesuaren gaineko lanketa egin genuen eta gura duguna da konpromiso politikoa adieraztea", argitu zuen Ion Iturbe alkate ordeak. "Orain, eguna jarri behar dugu guztiok elkartu eta talde eragilea martxan jartzeko. Izenak proposatzea falta zaizkigu". "Izena proposatzerako garaian modua ere aztertu beharko dugu eta gurako genuke ere talde bakoitzeko bat izendatzea", argitu zuen EAJko zinegotzi Luis Javier Telleriak. Hala, urrian bertan batzartzeko eta izenak adosteko asmoa adierazi zuten udal ordezkariek.\nPlan ekonomiko finantzarioa\nPlan ekonomiko finantzarioa egin behar izan du Antzuolako Udalak. "Gastu araua ez betetzearen ondorioa" izan dela azaldu zuen Eider Esnaola idazkariak. 2017ko aurre-likidazioarekin ordea, gastu araua beteko dela ere azaldu zuen eta ondorioz, ez dela Plan Ekonomikoaren beharrik izango. "2016an ez genuen gastu-araua bete. Gastu araua Espainiak gainerako erakundeoi jarri digun betebehar bat da, dirua ondo kudea dezagun. Zenbateraino gasta genezakeen kontrolatzea ei du helburu, erakundeek kiebrarik jo ez dezaten; zenbateraino zorpetu gaitezkeen, alegia. Besteak beste, bi ekitaldi ekonomikoren arteko diru gorabeherak hartzen ditu aintzat, eta hor alde handia badago, nekez betetzen da. 2015 eta 2016 ekitaldi ekonomikoak konparatu ditu gure kasuan, eta alde dezente dagoenez, eskatu digute datozen urteetarako Plan Ekonomiko Finantzarioa egiteko. Hau da: aurreikustea datozen urteetan zein izango den Antzuolako Udalaren bilakaera ekonomikoa. Aurreikusten den hori loteslea da eta bete beharrekoa. Gure kasuan baina, aurten bertan dagoeneko beteko dugu gastu-araua (2016 eta 2017 ekitaldiak konparatuta), eta, hortaz, Plan Ekonomiko Finantzarioa indargabetu egingo da urte amaieran, eta ez dugu bete beharrik izango", argitu gura izan du Antzuolako alkate Beñardo Kortabarriak.


«Ezinbestekoa da artzainen iritzia aintzat hartzea, baina baita gainerakoenak ere» . diariovasco.com\n«Ezinbestekoa da artzainen iritzia aintzat hartzea, baina baita gainerakoenak ere»\nEH Bilduko zinegotziak atzo Barrenan eskainitako agerraldian. / MARIN\nAralarren eraikitzen ari diren pisten gaiaz duen jarrera azaldu nahi izan du EH Bilduk\n9 noviembre 201608:23\nAtzo, Barrenan, EH Bilduko zinegotziak plazaratu ziren joan den asteko Landarlan elkarteak Aralarren inguruan plenoan aurkeztutako mozioari buruz koalizioaren aldeko botoa azaltzeko.\nEnirio Aralar Mankomunitatea erakunde publikoa dela eta era berean, babes berezia duen natur parkea ere, Natura 2000 sarearen barnean dagoena, gogoratu zuten. Bestalde Aralar gaur egun ezagutzen dugun modukoa izateko abeltzaintza ezinbestekoa dela, gaur egun 120 abeltzain inguruk erabiltzen dute Aralar, artzainak eta ganaduzaleak batuta aipatu zuten.\n«Aralarren kudeaketan erakunde publiko orori eskatu behar zaion gardentasuna eskatu behar zaio Enirio-Aralar Mankomunitateari ere, eta bere lehendakaria Ordiziako alkate izanik eta egoitza ofiziala berriz Ordiziako Udala, gaiaren inguruan Ordiziako udalbatzak zer esan baduela iruditzen zaigu» azpimarratu zuten. «Plenoan ere esan genuen Goroskintxurainoko pista egitea EH Bilduk onartu zuela, gure ustez zer egin baino zailagoa dela hori nola egiten den. Horregatik, alkateari gogoratu genizkion alkatetza hartu orduko egin zituen adierazpenak, bere jarduna hiru printzipioetan oinarrituko zela esan baitzuen kargua hartu orduko: parte-hartzea, gardentasuna, eta kontu ematea» zioten.\n«Parte-hartzerik ez da sustatu, eta zentzu horretan, Goroskintxuraino pista egiteko beste alternatiba batzuk baztertu dira, hala nola, Zaldibiako lurretan barrena burutu zitekeen aukera bat. Zaldibiak ez zuen ezetz esan, gaia herri-galdeketan landu behar zuela baizik, eta hala eta guztiz, aukera baztertu da», esan zuten.\n«Gardentasuna hasiera hasieratik falta izan da. Oraingoz publikoa den gauza bakarra ingurumen inpakturako ebaluazioa izan baita, eta honetan ere gardentasun faltaren zantzuak ageri dira. Zergatik? Ingurumen azterketa sinplifikatua egin delako, modu honetan azterketa indibiduala izan balitz prozesuak derrigorrez bete beharko lukeen erakusketa publikoa ekiditea lortuz, eta horren ordez, inplikatutako eragileei baino ez zitzaien dokumentua helarazi ekarpenak egin zitzaten (Landarlan tartean). Hori ekainean izan zen, gomendioak egiteko epea uztailaren 22an amaitu zen, eta ingurumen inpaktuaren ebaluazio sinplifikatu abuztuaren 25ean onartu zen», adierazi zuten.\nGainera, ingurumen azterketarako memoria baino ez dagoela nabarmendu zuten. «Ez dago proiektuaren planorik. Sestra kurba bat bera ere agertzen ez den ortofotoaren gainean marraztutako koloretako lerroa da pista, ez dago maldarik, ez dago ebaketarik, ez dago aurrekonturik. Larriena da lanak esleitu direla, makinak lanean hasi direla, eta Ordiziako udalean ez omen dagoela esleipenaren inguruan informaziorik. Hala ere, esleipena egin baldin bada, proiekturen bat egon, egongo da, noski, baina gauza da ez dela informazioa erakutsi nahi izan.\nKontu ematearen inguruan berbera esan genezake, diru publikoaren 138.000 euro inguru gastatuko omen dira.\nKontatutakoa gutxi balitz, Enirio Aralar Mankomunitatearen azken bileran datorren urtetako inbertsioak onartzerakoan txabola guztietara pistak egitea onartu zen.\nAralarrek ere bere kudeaketa plana behar duela aldarrikatu eta gero, artzain eta ganaduzaleen iritzia ain-tzat hartzea ezinbestekoa da, baina baita gainerakoenak ere. Horregatik, egin genuen lan batzordea gaur egun antolatuta dagoen moduan desegiteko eskaerarekin bat, esparru guztiak barneratuko dituen batzorde berri baten eraketa aldarrikatzen dugulako, non teknikariak ezingo diren izan ganaduzale, Mankomunitateko ordezkari, eta teknikari aldi berean. Bada garaia guztiak mahai gainean jarri eta denon artean kudeaketa plan bat adostu dezagun, goraipatu zuten».


Argentina. Ingurumen hezkuntza eskolan hasi behar da | Revista Pueblos\n23 de mayo de 2013 admin\tDeja un comentario\nArgentinako legeriak irakasle eta ikasleentzako ingurumen hezkun- tza hainbat ikuspegitik aurreikus- ten du. Dauden esperientziek esparru horretako iniziatiba eta elkartrukatzeetan gero eta interes handiagoa dagoela argi erakusten dute. Era berean, programa nazio- nal baten baitan irizpideak batera- tzen dituen plataforma interaktiboa ere badago (nahiz eta guztiek ez duten ezagutzen) eta probintziek, autonomia duten neurrian, era ezberdinean egiten dute aurrera. Argi dago, dena den, gure plane- tan gertatzen denaren berri izatea eta horretaz arduratzea gero eta garrantzitsuagoa dela.\tArgazkia: Natalia Noemí Gómez de Olivera. Fundación Vida Silvestre (Argentina).\nArgentinan, hezkuntzaz hitz egiterakoan kontuan hartu behar aro neoliberalak, azken diktaduratik (1976-1983) Carlos Saúl Menem-en gobernurarte (1989-1999), estatu-sistemaren desegitean izan zuen rola. Ordurarte, heskuntza nazionala zen eta ardatz bateratzaileak zituen. 90ko hamarkadak, ordea, oraindik ere atzeragaitzak diren ondorio latzak utzi zituen: hezkuntza zerbitzuak 24 probintzietara transferitu ziren eta nazioak eskolarik gabe geratu zen. Orain orientabide orokorra baino ez dago. Egungoa, beraz oztopo handiko egoera da eta irakaslegoaren soldatak ezartzea ere zaila suertatzen da; izan ere, erabaki guztiak barrutien eskuetan daude eta barrutien Kontseilu Federalaren akordioen menpe aurkitzen dira.\nHondamendi horren adierazle menemismoak izan zuen protesta handienetako bat daukagu, hots, irakasleen karpa zuria. Kanpamendua Kongre- suaren aurrean kokatu zen eta bi urtez iraun zuen bertan haien eskaerak defendatuz, hala nola, aurrekontuen han- ditzea, orduko legearen indargabetzea eta araudi berri baten eraketa. Araudi berri honen edukiak kanpamenduaren baitan eztabaidatu ziren, non hiru milioi pertsona hartu zuten parte. 1999ko abenduan Hezkuntza Finantzamendu Legea lortu zen eta ordurarte ez zen kanpamendua jaso.\nArgentinar Errepublikako Hezkuntza Langileen Konfederazioak (CTERA) 1992an hasi zen ekologia gaietan ardura izaten. Ordutik 2009 arte hiru batzar nazional eta formazio programa bat garatu zituen. Programa honek, Comahue-ko Unibertsitatearekin lortutako akordio bati esker, Ingurumen hezkuntza master bat jarri zen martxan leku ezberdinetan eta esparru honetako maisu aditu askok ikasi zuten bertan. Guillermo Priotto Ar- gentinako Ingurumen Idazkaritzako hezkuntza unitateko koordinatzaile ohia da. Bere hitzetan: “Eskarmentu horrek ingurumen arloko latinoamerikar pentsamoldea zer den ulertzen lagundu zigun. Latinoamerikar ikuspegiak mendebaldeko zibilizazio modernoaren kontrako kritika sakonean oinarritzen da. Ingurumen krisiaren jatorriaz hausnartuz zibili- zazio krisi batez ari garela adierazten digu; mendebaldeko eredu moderno, patriarkal, zuri, antropozentrikoaren krisiaz, alegia; hau da, mito edo suposizio okerrez abiatutako ereduaz, azken finean”.\nPriottoren ustez, pentsamolde horrek dituen uste okerren artean bi dira nagusiak, hots, “planeta amaitezinean” bizi garela eta garapen ekonomikorako hazkundea beharrezkoa dela. Ikuspuntu epistemologiko batetik abiatuta “modernitateak zoritxarreko zatiketa eragin zuen, hain zuzen, gizarte-zientzia eta ingurumen-zientzien artekoa”. Hortaz, gizakiok, naturalak ezean, ingurua eraldatzen dugun izakiak gara, betiere gure behar, handinahi eta zekenkerien arabera. Ezagutzaren zatiketa hori diziplinen isolamenduan islatzen da”. Ezagutzaren iraultzek ez dute eraginik izaten zientzia fisikoetan eta, are gutxiago hezkuntza zientzietan. Beraz, “oraindik ere, hezkuntza sistemak gaur porrot egiten duen modernitate horren irudikapenak ditugu”.\nArgentinan gizarte maila guztietako pertsonak joan daitezke eskolara. Haur eta nerabe gehienak eskolara joaten dira eta hezkuntzara zuzendutako dirua, gaur egun, Barne Produktu Gordinaren (BPG) ehuneko 6,7 da. Hezkuntza Ministerioaren arabera, 2007 eta 2008an 10.280.289 ikasle zegoen (1.485.899 lehenengo mailan, 4.664.025 lehen hezkuntzan, 2.153.329 bigarren hezkuntzako oinarrizko zikloan, 1.369.803 bigarren hezkuntzako ziklo orientatuan, 607.233 unibertsitatez kanpoko goi mailan, 1.567.519 unibertsitate mailako pregrardu eta graduan, eta 68.273 posgraduan).\nIkasle guzti hauek hezkuntza ekologikoa jaso beharko lukete Konstituziaren 41. artikuluaren arabera. Eduki hauek sustatzen dituzten beste bi lege ere badaude; bietako bat Hezkuntza Nazionalaren Legea (26.206) da. Honen arabera Hezkuntza Ministerioak, Kontseilu Federalarekin batera, “maila guztietan ingurumen hezkuntza bermatzeko tresnak eskaini beharko ditu”. Horretarako, 25.675 legearen “koordinazio mekanismoa” erabiliko da, “curriculumeko edukietan eta lehentasuna duten ikasketetan ingurumen hezkuntza barneratzeko politika eta estrategiak, baita irakasleen trebatzea ere”. Ingu- rumen Arau Orokor honek azaltzen duenez ingurumen irakaskuntza “ingurumen orekatuarekin bat datozen balio, jokabide eta jarrerak sorrarazteko oinarrizko tresna da; baliabide naturalen kontserbazioa sustatu eta biztanleriaren bizi baldintzak hobetzen dituztenak”.\nPriotto-ren ustez, hezkuntza formalean baino ez daude planetan gertatzen ari denari buruzko hausnarketa espazio urriak. “Eskolan eztabaidatu beharko lirateke garapen ereduak. Es- kolan ez bada, non?”\nArgentinan, Hezkuntza Ministerioak, Ingurumen Idazkaritzak, Kabinete Bulego Nagusiak eta Presidentziak bultzatuta Ingurumen Hezkuntza Iniziatiba sortu zen. Iniziatiba honek, edukiak eta ekintzak eskaintzeaz aparte, internet bidez eskarmentuak elkartrukatzeko plataforma ere eskaintzen du.\nBeste alde batetik, barrutiek era ezberdinean egin dute lan. Entre Ríos, erdiekialdean, bere programa gehien garatu duen probintzietariko bat da, lan taldeen eta jarraitutasun ekintzen bidez (hezkuntza ekologikoari buruzko liburua, zientzia azoka, argazki txapelketak,…), hain zuzen; Chubut-ek, Patagonian, ingurumen hezkuntza zuzendaritza bat dauka eta hondakinei zuzendutako programa ere bai; Santa Cruz-ek, hau ere Patago- nian, ingurumen hezkuntzari buruzko aldizkaria argitaratu zuen; Chaco-k, ipar-ekialdean, ingurumen hezkuntza lan talde probintzialak ditu; La Riojak, ipar-mendebaldean, ekologiari buruzko hezkuntza testua sortu zuen; eta Rio Negro-k, hegoaldean, lan talde ederra antolatu zuen. Hauek kasu konkretuak izanik eta probintzien erabakiak gorabehera, orokorrean irakasle eta ikasleek klaseetara eramaten dute klima aldaketaren inguruan du- ten jakinmina.\nGobernuz kanpoko inizitiatiben artean, Fundacion Vida Silvestre Argentina (FVSA) eskoletan sartu zen Hezkuntza Kaxa proiektu baten bidez. Momentuz, proiektua Misiones eta Capital barrutiei baino ez dago zuzenduta. FVSAko partaidea den Juan Manuel Ojearen aburuz, ingurumen irakaskuntzan lau dira erronkak: edukien aplikazioa (maisuen esku baitago), laguntza testuen ekoizpena, kalitatezko materialak lortzea eta irakasleen formakuntza. “Erronka hauei erantzuna ematen hasi nahi dugu” dio Ojeak. Helburu horrekin, FVSAk klasean egiteko 70 ekintza biltzen dituen liburua, flora eta fau- nari buruzko liburua eta beste zenbait material sortu zituen, aipatutako hezkuntza kaxan daudenak. Hezkuntza kaxa banku baten eta posta enpresa baten sostenguaz, hiriburuko eskola publiko zein pribatuetan banatu zen eta Ojearen ustez, oso feedback ona izan zuen.\nRosaura Audi kazetaria da.\nEn castellano: “Argentina. La educación ambiental empieza por la escuela”.\nTweet\tAmérica, Análisis, Destacados, Ecología, Educación, Euskera\nEntrada anteriorLa educación en Nicaragua: entre la dependencia y la innovaciónEntrada siguienteEl sistema autónomo de educación zapatista: resistencia, palabra y futuro\tDeja un comentario Cancelar respuesta\tTu dirección de correo electrónico no será publicada. Los campos obligatorios están marcados con *Comentario Nombre * Correo electrónico * Web Último número


90seg #95 - Arrosa\nAzkenaldian ez daukagu denbora larregi irratsioak gertatzeko eta monografikoen errekurtsoari ongi heldu diogu. Gaurkoa ez da monografikoa, bigrafikoa baizik. Hasiera batean, ASKO gustatzen zaigun disko eta talde bat entzungo dugu, Los Brebes taldearen Motz. Diska osoa jartzeko denbora eman digu, jejeje… Horren ondoren, Lendakaris Muertos taldearekin jarraitu dugu, gamberrismo kutsu hori gehiegi ez galtzeko. Ea hurrengo asterako zerbait txukunagoa gertatzeko aukera dugun, bestela, beti geratuko zaigu hardcorea…


Zer da bloga? | Gadgeten berriak\nZer da bloga?, Hori galdetu zidan lagun batek herenegun eta blog bat zer den azaltzen saiatu nintzen arren Ez dut uste argi azaldu ahal izan nuenik. Beraz, esan nion artikulu bat argitaratuko nuela bloga zer den azalduz mundu guztiak uler ditzakeen hitzekin.\nHori esaten da norberak ondo azaltzen ez dakiena ez dakielako da, baina uste dut baieztapen hori erlatiboa dela. Nork definitu dezake bizitza zer den argi eta garbi? Baina, hala ere, bizitza duena ez denetik bereiz dezakegu, ia beti behintzat.\nHonetan pentsatzen dut bloga zer den ulertzeko modurik onena bloga zer den eta zer ez den bloga ikustea da. Horiek bereizteko zer diren ikusiko dugu, nire ustez, blog baten bi elementu bereizleak eta, azkenik, bilduma zabala bloga zer denaren definizioak Egilea: Victor (Blog serioa).\nAdibide gisa sukaldaritzako errezeten bi orrialde hartuko ditut, bat bloga da, nire errezeta bloga, eta bestea ez da bloga. Orain ikusten dugu zergatik.\nJavi Errezetak bloga da errezeten eta arrazoibidea Blog gisa bereizten duena da blog batek beti eduki behar duela argitalpenak sekuentzialki argitaratzea (albisteak, artikuluak, argitalpenak, etab.) bloga bisitatzen duenak jakin dezan zein sarrera argitaratu zen aurretik eta zein ondoren.\nBlog hau ere adibide gisa hartu dut bere goiburua (orrialdearen goialdea) delako blogak ez diren web orrien elementu ezaugarriak ditu, orrialdeko atal desberdinetara sarbidea ematen duen menu grafikoa bezala (kasu honetan plater gomendatuak).\nZer ez da bloga?\nSukaldea eta hasiera orria web orriaren adibide ona, errezetetatik ere, blog bat ez dena. Zentzu batean ikus dezakezu goiburua Javi Errezetak Orrialde honen azalaren oso antzekoa da, atal desberdinetara sarbidea ematen duten irudiekin.\nBata bloga da eta bestea ez delako batek ez du blog bakoitzak duen elementu bereizgarria, sarreren (errezetak) aurkezpen sekuentziala (ordena kronologikoan).\nZenbat itxura izan, ez dituzu azalean kronologikoki antolatutako errezetak (sarrerak) aurkituko eta, beraz, bloga izateko beharrezko oinarrizko elementua falta zaio.\nHau bloga da edo ez?\nBaliteke aurreko hau gorabehera orrialde bat bloga den edo ez zalantzak izatea. Hau gertatu ohi da lehen orrian blog bat ez den baina gero blog bat instalatuta duen orrialde batekin topo egitean. Adibide ona da Chefuri.com atari gastronomikoa izenak adierazten duen bezala ataria da (alegia ez da blog bat) baina barruan bikaina aurki dezakezu errezeta bloga atari horren zati integratu gisa.\nAtari berberak (eduki eta egitura desberdineko hainbat ataletarako sarbidea duen web orria) atera gaitzake orri bat bloga den edo ez zehazterakoan sor daitekeen beste galdera bat.\nEn Chefuri.com a ere aurki dezakegu errezeta foroa mezuen argitalpen sekuentzialak dituena (blogak bezala), baina ez da bloga. Bien arteko aldea a-n dago sarreren argitalpenaren pisua nork hartzen duen bigarren elementu bereizlea (errezetak, artikuluak, etab.). Blogetan sarrerak pertsona batek edo gehiagok (blogariak) idazten dituzte baina kopuru mugatuan. Foroetan sarrerak foroan askatasunez erregistratu daitezkeen erabiltzaile askok argitaratu ditzakete, argitalpena ez dago pertsona baten edo biren araberakoa, erabiltzaileak dira, eta ez blogen jabeak, artikulu gehienak argitaratzen dituztenak.\nNoski elkarlanean argitaratzeko blog masiboak daude, baina salbuespenak dira eta inolaz ere ez dute erabiltzaileen zenbakirik izango milaka erregistratuetara iritsi daitezkeen foroen adinakoa.\nBeraz, badakizu, gune bat aurkitu eta argitaratze sekuentziala duela (bata bestearen atzetik alderantzizko ordena kronologikoan) ikusten duzunean, pertsona batek edo bik zuzentzen dutela eta erabiltzaileen erregistroa ez dela lehenespenez onartzen ez zenuke zalantzarik izan behar blog baten aurrean zaudela.\nDena den, bloga zer den definizio formal eta zuzenagoak izan nahi badituzu, joan hona Victorren bloga (Serious Blog) eta irakurri zer den WeblogsSLrentzako bloga, zertarako bloga Blogia eta baita bloga zer den definitzea la Wikipedia. Artikulu bikaina Victor ez duzula galdu behar. Ozpina agurrak.\nPD: Bide batez, eta oraindik ez baduzu jakingo, hau bloga da blog\nArtikuluaren bide osoa: Gadgeten berriak » General » software » Zer da bloga?\nOso argitasun ona !!\nBeldurrik gabe esan zuen\nNire ustez, blog bat definitzeko faktore garrantzitsuena ahaztu duzula eta, beraz, webgune batetik bereizten duzula uste dut.\nIritziei buruz ari naiz, blogetan, beren mezu eta artikulu bakoitzean gertatzen den elementua, eta hori ez da ematen, normalean webgune batean.\nUste dut iruzkinekin blogariok dugun truke beharra zabaltzen duzula.\nHorregatik, ez dut ulertzen blog bat duten eta iruzkin itxiak dituzten jendeak, feddback hori gabe, beraien bloga webgune estatiko bihurtzen dute.\nBeldur Barik erantzun\nSukaldariawww esan zuen\nLehenik eta behin, eskerrik asko nire webgunea artikulua ilustratzeko adibidetzat hartzeagatik.\nFuntsean, nire bloga webaren osagarri bat da, atariaren lehen orrian artikuluak eta beste gauza batzuk sartzen ez ditugun atal bat gehiago. Hala ere, konturatzen naiz sarera bisitak beti egonkorrak diren bezala, blogera joaten direnak beti hazten direla. Harpidedun kopuruarekin oso pozik ez nagoen arren: D. Duela urte batzuk 3000 bat erabiltzailek erregistratutako buletin bat nuen eta orain bloga ez da 100era ere iristen ...\nOrain "lehiaketak" jada ez ditu atariak egiten, zuzenean ordu paregabeetan egin daitezkeen blogak sortzen ditu. Eta garrantzi handia lortzen dute denbora gutxian, blog sistema oso azkarra delako. Lerro gutxirekin bere burua oso ondo kokatzen duen edozein gairi buruzko sarrera bat egin dezakezu. Blog bat baino askoz esteka gehiago jasotzen dituzulako da.\nLaburbilduz, oraintxe hobe da gai askotako blog baserri bat edukitzea, elkarri lotuta daudenak. Eta zenbat eta sarrera gehiago izan, orduan eta hobeto. Atalak atalekin edukitzea baino.\nBeno, nire iritzia da gaur.\nBide batez, ez nago blogen aurka, aitzitik, aurrerapen handia ikusten dut webgune bat nabarmen edukitzea errazten duelako. : D.\n@ Sin Beldurra, ados nago funtsezko elementua dela, beste askoren antzera, baina ez da blog baten bereizgarria, nahiz eta ezaugarria izan. YouTube bezalako bideo orriak daude eta bertan iruzkinak egin ditzakezu eta ez da blog bat.\n@Chefwww-k ahazten du blogak gustatzen zaizkiola jadanik badakidala, kontuan izan behar duzuna da gaur egun bloga Google-rekin bat egin nahi baduzu argitaratzeko modurik onena dela eta, beraz, publiko zabalarengana iristea nahi baduzu Blog bat da.\nlisebe esan zuen\nOso ona bloga zer den argitzeko, hala ere estekak ere ikusi ditut eta bereziki (Blog serioa), oso ona.\nBide batez, eskerrak eman nahi dizkizuet gaur nire blogean musika izateagatik eman dizkiguzun azalpen errazei esker.\nIvoon instalatu dut, eta pozik nago.\nMila esker Javier, informatikako ezagutza handirik ez dugunontzat hain erraza izateagatik.\nOngi azaltzen da, eta ezberdintasun handiak jartzen ditu blog baten eta webgune baten artean. Laburbilduz, eta berak galdetzen didanean, erantzuten dut, web orri bat dela, artikuluak argitaratzen ditudala. (laburpen oso laburrean)\nBaina uste dut artikulua oraindik nahastu egin dela, zertaz ari garen ez dakien pertsona batek irakur dezakeela pentsatuta. Proba egin dezakezu deskribapen honen ondoren zure laguna argia izan den ikusteko Zer da bloga? Hori da super artikulu bat dela dioen froga ezeztagarria.\n@Lisebe Zure blogean gelditu naiz eta gustu bikaina duzu zure blogean jarri duzun musikarekin.\n@komoloves proba egin beharko dut 🙂\n@Cheffwww, komentatzen ari zaren blogak, demagun, trafiko onargarria du, baina ez da ezer gehiegizkoa, hau da, 5.000-7.000 bisita bakarra izan ditzakete egunero eta bisita sorta horretan onura diskretua da. Ez da gehiegi ordaindu behar transferentzia kuota hori mantentzeko, baina egin beharreko beste gauza bat da edo ez.\nUste dut blog bat web orri bat bezain errentagarria izan daitekeela, baina beti bisita eta gaien arabera berdintzen badugu.\nerrezeta esan zuen\nNire webgunea ez da bloga, baina nahi duzunean adibide gisa erabil dezakezu. Lehenik, ez da bloga, ez baititu errezetak aldi baterako aurkezten, baina errezetak askoz gehiago aurki ditzakeen abantaila du. modu ordenatuan, haien kategorien arabera eta datu-basean zuzenean egiten duen bilaketa motor propioaren bidez.\nErrentagarritasunari dagokionez, nire ustez, zerikusi handia du blogak irakurleekiko leialtasuna izateak eta trafikoa askoz ere errentagarriagoa dela klik bakoitzeko ordainketan, baina oso errentagarria izan daiteke mila inpresio bakoitzeko kobratzen badugu. .\n@ Errezetak eskerrik asko zure ekarpenagatik\nangago esan zuen\nEz dut asko argitzen zer den bloga, barkatu.\nnire autokarabana eta ni esan zuen\nkaixo blog bat sortu nahi dut\nErantzun autokarabana eta ni


Nola ospatzen da zure herrian San Joan bezpera? Hona hemen San Joan inguruko hainbat kantu eta usadio, Bizkaikoak eta Gipuzkoakoak.\nMailak: DBH, LH\nIkasgaiak: Gizarte Zientziak, Geografia eta Historia, Natura, Gizarte eta Kultura Ingurunearen ezaguera\nGaiak: Ohiturak, Abestiak\n3,96 puntu 5 izarreko maximotik\n69 iritzi guztira\nHainbat lanketa egin daitezke bideo honekin bai LHn eta bai DBHn ere. Edukia lantzeaz gainera, bertsoak aztertzea proposatzen da hiztegia lantzeko. Entzundako bertsoek zer esan nahi dute? Ulergarriak dira?\n-Bideoa ikusi eta komentatu. Zure herrian nola egiten da San Joan sua? Zer botatzen duzue sutara?\n-San Joanekin lotutako abestirik badakizue? Zein? Kantatu. Beste abesti edo esaeraren bat ikas dezakegu. Kartulinetan idatzi eta horman jarri.\n-San Joan suaren ohitura nola sortu zen azaldu. Zergatik egiten da sua? Zertarako? Noizko ohitura da?\n-Urtean gertatutako gauza txarrak idatzi ditzakegu, gero sutara botatzeko.\n-San Joanekin lotutako bideo gehiago ikusi:\nSan Juan Portaletaña kanta; herriko adinekoei jaso ostean, Elgoibarko umeek ikasi zuten.\nSan Juanetako esapidea: Aretxabaletan egindako lanketa.\nSan Joanetako ohiturak: Brigida Ibarbia (Zumaia). San Juan sua. Lizar hostoak jartzen zituzten, gurutzeak eginda, ate gainetan.\nSan Joani buruzko bideoa: San Joani buruzko bideoaren bertsio luzea, 10 minutukoa.\nSua eta akelarrea, lotuta: Akelarrea, Agurainen. Herri batzuetan akelarrea egiten dute San Joan suarekin batera.\nSanjoanak munduan: San Joan bezperako ohiturak eta dantzak munduan.\nArrautza bi kolkuen, beste bi altzuen\nSubiak eta zapuak eta txar guztiak erre, erre!\nArtuak eta garixak eta gauza on guztiak gorde, gorde!\nBiba San Juen!\nMiren Zuazabeitia (Aretxabaleta, 1930):\n-San Juan bizperia be izeten zan oso inportantia, oso inportantia! Eta oin ekarten daue egunez eta txopua eta… ezta? Baina han zan merittua basarri baten hartzia txopua eurak enterau barik! Ta kalera ekarri, basarrittarrak jakin barik. Baina oin egunez ta ekarten daue, baina orduan gabien. Aurretik baekixen nun, nora fan biha zien ta. Baina baekixien danak, e! Eurenera ez bazan, aldamenekuen basarrikua izango dala, baina txopua hartuko dauela. Ifini eitten da txopue, plaza erdi-erdixen.\n-Zeintzuk joaten ziran bila?\n-Kinttuak. Kinttuak. Ez dakit zenbat denboran egoten zan ifinitta. Aza bat, punta-puntan. Eta aurten ifintten badauen altu, ba hurrengorako urteko kinttuak ba altuagua. Eta holan. Eta ifintten zan azia. Oin ikurriña ta ifintten daue, baina azia.\nJoxe Mari Soroa (Usurbil, 1932)\n-Ordun zan surik haundiyena zeinek eiten zun. Baina hori ez zan txarrena! Kalexartarrak etorri errekatik barrena, eta igual guri sua ematen ziguten garaia baino lehen!\n-Bai ba, eta joe, guardiyan egon bihar zan! Ezta muittu re! Suan ondon, zea. Egur bilatatik eta, ezta muittu re. Eta gero, aber suik haundiyena zeinek iten zun. Ta:\nDios te salve, ongi etorri,\ngabon Jainkuak diyela\nlegiarekin kunpli dezagun\naita San Juanen bezpera\nHan goien-goien langetan\neperra dago kantetan\nKalexarreko nagusi jaunak\nkaka egin du galtzetan\nJajaja. Kalexarrekuaidi… eta haik gugatikan! Ta hola aritzen giñan.\nIsidro Ugarte (Durango, 1924)\nArraultza bi kolkuan, beste bi altzuan\nSorginak eta lapurrak erre, erre!\nViva San Juan!\nHori, sua eiñ… ta amak-eta erakutsi oskuen... Ta beren ganetik salto eiñ ta zan, San Juanen bezperan horixe, kantu hori eiten oskuen.\nEz baldin bazizuen ateik irikitzen, o ez baldin bazizuen kasoik iten, esaten giñuzen:\nEman bihar badezu, eman in zazu\nta bestela esan zazu\nAte ondora hotzak hiltzera\namak ez gaitu bialdu\n-Baina hori zan… atez ate juten ziñatenian?\n-Atez atez, bai.\n-Ze ematen zuten ba?\n-A, ba propina! Ta oilaskuak eta txorixua ta…\n-Bai, bai, bai. Etxetan.\n-Hori San Juan bezperan ere bai, e?\n- San Juan bezperan ateratzen giñan, gaubian.\nJuanita Zelaia (Markina-Xemein, 1918)\n-Ta gero, urteten gendunin, aurreskua eitten zan. Gizonezkuak aurreskua eitten eben, eta neskak etaraten zittuen, ta zelaixen… ta ikusgarri!\nBixente Pagoaga (Arrasate, 1946):\n-Ta kantau itten zan. Eta orduen izeten zan, e, lehenengo San Juanen… ba zela Mondrauekua zan, ba San Juanen himnue kantetan zan, eta gero kantu bat euen:\nErre, erre, erre, erre!\nGarixa eta artua gorde!\nSubak eta zapuak erre!\nIgaz ere Sain Juan Sain Juan zan eta\naurten ere Sain Juan Bautista\nSain Juan Sain Juan Bautista\nHau da egia, dana, guztia\nkontsolatutzeko Euskal Herria\nSan Juan de poxpolitaña\nama-alabak tronpeta joten\nmotroilo baten ganian\nUrra-urra-urra San Juanetan\ndantza egingo du eper ganetan\nSan Joan festa ala sanjoanak. Donibane jaia bezala ere ezaguna. Ekainaren 24an.\nEz Euskal Herrian bakarrik. Ipar hemisferioan udako solstizioaren hasiera ospatzeko egiten den jaia da, bereziki Europan. Urteko egunik luzeena ekainaren 21a edo 22a da.\nAspaldiko ohitura da. Jatorri paganoa du. Elizak Erdi Aroan bere egin zuen. Ordutik San Joan batailatzailea santuaren izena darama (Done Ibane).\nSan Joan bezperako sua da ekitaldi nagusia. Suaren bueltan kantatu eta dantza egitea. Gaitzak eta izpiritu txarrak sutara bota. Sorginen gaua ere deitzen diote.\nSan Juanekin lotutako ohitura gehiago ere badaude, jatorri paganokoak. Urarekin lotutakoak, osasuntsu egoteko: iturri, putzu eta erreka batzuetako urarekin garbitzea; goizeko ihintzaren gainean oinutsik ibiltzea. Etxeko atarian lizarraren, erramuaren edo elorri zuriaren adarrak jartzea, tximistatik babesteko.\nElizak zergatik lotu zuten jai hori San Joanekin? Urarekin duelako lotura, Jordan ibaian Jesukristo bataiatu zuela esaten da. Suari buruzko erreferentziak ere badira: «Fruitu onik ematen ez duen zuhaitz oro moztu eta sutara botako da», predikatu omen zuen batailatzaileak.\nEuskal Herriko herri gehienetan ospatu ohi da San Joan eguna. Horrez gain, sanjoanak herriko jai nagusiak dira hainbat herri eta auzotan.


Fukushimaren lezioa - Zientzia.net\nHasiera » Artikuluak » Fukushimaren-lezioa Fukushimaren lezioa 2012/02/01 Galarraga Aiestaran, Ana - Elhuyar Zientzia Iturria: Elhuyar aldizkaria\nEnergia "Ez dadila berriro halakorik gertatu" esatetik hori horrela izateko neurri eraginkorrak ezartzera, tarte handia dago. Tarte horretan daude zentral nuklearren segurtasunaz arduratzen diren erakundeak, eta, orain, Fukushimako hondamendiaren urteurrena iristear denean, kontuak aurkezteko garaia iritsi zaie. Bitarte horretan, zenbait adituk beren iritziak eta azterketak plazaratu dituzte, eta askok Fukushimakoak lezio garrantzitsuren bat irakatsi diela aitortu dute.\nArg. Wolfgang Sterneck/Creative Commons/aitortu eta partekatu baimen beraren arabera\nIritzia eman eta Fukushimaren lezioa ikasi dutenen artean daude Matthew Bunn eta Olli Heinonen. Joan den irailean, Science aldizkarian argitaratutako analisi baten egileak dira, eta izenburu esanguratsua jarri zioten analisi horri: Preventing the next Fukushima (Hurrengo Fukushimari aurre hartzen).\nBunn Harvard Unibertsitateko Belfer Zientzia eta Nazioarteko Auzietarako Zentroko ikertzailea da, eta Heinonen, berriz, zentro bereko ohorezko kide da gaur egun, baina IAEA Energia Atomikoaren Nazioarteko Agentziaren segurtasun-kontrolen saileko zuzendari izan zen 2010era arte. Bien iritziz, agintarien ahuleziak, batetik, eta araudiak neurri batean borondatezkoak izateak, bestetik, mugatu egiten dute nazioarteko erakundeek nuklearren segurtasunean izan dezaketen eragina.\nAre gehiago; analisian azaldu dutenez, erakundeek orain arte "herrialde bakoitzaren esku" utzi dute segurtasun-araudiak ezartzeko eta betetzen direla kontrolatzeko ardura, eta, Fukushimakoaren ondoren araudiak bateratzeko asmoa erakutsi badute ere, ez dute aldaketa handirik somatu.\nEpe luzera, egingo diren zentralak oraingoak baino seguruagoak izango direla aurreikusten dute, neurri zorrotzagoekin diseinatu beharko direlako. Baina, datozen hamarkadetan, energia nuklearraren zati handiena orain martxan dauden zentralek sortuko dute, alegia, "diseinu zaharra" duten zentralek. Hori kontuan izanda, zentral horien segurtasuna hobetzeko sei neurri proposatu dituzte analisian.\nLehenik, beharrezkotzat jo dute segurtasun-estandar zorrotzagoak ezartzea. Horren barruan, berariaz aipatu dituzte Europako Batasunak agindutako estres-testak. Test horien helburua da ikustea ea Europako Batasuneko 143 zentraletan ezarrita dauden segurtasun-estandarrak egokiak ote diren Fukushimakoaren antzeko fenomenoei aurre egiteko eta hiritarren segurtasuna bermatzeko.\nHain zuzen ere, estres-testen berri ematean, hondamendi hartatik lezio bat atera dutela onartu dute Europako Batasuneko arduradunek. Haien hitzetan, "atera daitekeen ikasgai nagusietako bat da muturreko egoerak gertatzeko arriskua badagoela, hala nola bi hondamendi naturalek une berean jotzea, eta guztiz honda dezaketela energia elektrikoaren hornidura".\nHorrenbestez, estres-testetan bi eratako fenomenoak hartu dituzte aintzat: naturalak (lurrikarak, uholdeak, elurteak, izozteak, ekaitzak...), eta giza akatsak (hegazkin bat erortzea edo leherketa bat gertatzea zentral batetik hurbil) eta ekintzak, (adibidez, eraso terroristak).\nEuropako Batasuneko herrialdeek 2011ko abendura arteko epea zuten estres-testak egiteko, baina, epea amaitu baino lehen ere, ondorio bat atera zuten arduradunek: herrialde bakoitzak bere segurtasun-estandarrak ditu, eta alde handia dago batzuen eta besteen artean, esaterako, lurrikarei aurre egiteko zentralek bete beharreko baldintzetan.\n1996tik 2010era berriztagarriek eta zentral nuklearrek sare elektriko globalera egindako ekarpen netoa (GW). Iturria: © Mtcle Schneider Consulting.\nHortaz, Europako Batasuneko arduradunek berretsi egin dute, neurri batean, Bunnek eta Heinonenek analisian salatutakoa, alegia, araudiak ez daudela bateratuta. Eta, estres-testetan bezala, analisian ere kontuan hartu dute zentralen aurka erasoak egiteko arriskua. Hala, "sabotaje terroristetatik babesteko" neurriak zorroztea proposatu dute.\nHorrez gain, zentraletako langileen trebakuntza hobetzeko pausoak emateko eskatu dute, ezustekoen aurrean (lurrikarak, uholdeak) nola erreakzionatu jakin dezaten. Izan ere, analisiaren egileen ustez, Fukushimako langileak neurri jakin batzuk hartzeko prest izan balira, ez zen hainbeste erradiazio isuriko airera eta itsasora.\nBeste proposamen batzuk erakundeei dagozkie zuzenean. Besteak beste, egileek salatu dute Fukushimakoa gertatu zenean, IAEAren erantzuna "ahulegia" izan zela, eta "beranduegi" erreakzionatu zela. Horren aldean, eredugarritzat jo dute Munduko Osasun Erakundeak osasun-larrialdietan izaten duen erantzuteko ahalmena. Gainera, nazioarteko legeak indartzea eta herrialdeen arteko elkarlana sendotzea aldarrikatu dute.\nProposamen guztiak egin ondoren azaldu dute zer ikasgai atera duten Fukushiman gertatutakotik: "Nekez gertatzen direnak baztergarriak direla uste izatea okerra dela da Fukushimaren lezio nagusia". Analisiaren amaieran, garbi adierazi dute nork izan beharko zukeen prebentzio-neurriak zorrozteko eta segurtasuna bermatzeko ardura nagusia. IAEAri egotzi diote ardura hori.\nParadigma aldatzeko aukera\nAnalisi hori argitaratu zen hilabete berean, beste egile batek lezio bera aipatu zuen zientzialari atomikoen buletinean plazaratutako artikulu batean. Fukushima crisis: Can Japan be at the forefront of an authentic paradigme shift? da artikuluaren izenburua (Fukushima krisia: Benetako paradigma-aldaketa baten abangoardian ote dago Japonia?), eta egilea, berriz, Mycle Schneider da, energia-aholkulari independente bat.\nBesteak beste, Belgika, Frantzia eta Alemaniako energia-ministroei eman die aholku Schneiderrek, eta baita IAEAri, eta Estatu Batuetako eta Europako Batasuneko segurtasun nuklearreko erakundeei. Horrez gain, World Nuclear Industry Status Report 2010-2011 txostenaren egileetako bat ere bada.\nMycle Schneiderrek ekuazio bat erabili du lezioa azaltzeko. Ekuazio horren arabera, "arrisku potentzial oso handia bider istripua gertatzeko aukera oso txikiaren emaitza arrisku onargarria da". Alabaina, Schneiderren ustez, ekuazioa okerra dela erakutsi du Fukushiman gertatutakoak.\nHorren ondotik, martxotik irailera bitartean krisiak izan duen bilakaera laburtu du (irakurketa nahiko ezkorra da), eta, azkenean, ondorio bat atera du. Fukushimako krisia aukera aproposa dela energia-politika aldatzeko. Izan ere, haren iritziz, Fukushiman gertatutakoak industria nuklearrak zuen egoera okertu baino ez du egin.\nFukushimako hondamendiaren ondoren osatu zen larrialdi-gela, 2011ko maiatzean. Arg. TEPCO\nHala, Schneiderrek zenbait datu eman ditu erakusteko industria indarra galtzen ari zela azkenaldian, eta geroztik gainbehera azeleratu egin dela sinesten du. "Une aproposa" da, beraz, aldaketarako, eta ez Japonian bakarrik. Are gehiago, Japonia eta Alemania ikusten ditu aldaketa gauzatzeko abangoardian.\nHorretarako, energia berriztagarrien aldeko apustua egiten du Schneiderrek, nahiz eta onartzen duen berriztagarriak nagusitzeko lau arazo konpondu beharko dituela, gutxienez: energia-zerbitzuak emateko gaitasuna izan behar du, eraginkorra izan behar du, deszentralizatua, eta banaketa-sare horizontalak eta malguak izan behar ditu. Hala ere, aldaketaren alde azaldu da Schneider.\nIndustria nuklearra, ataka estuan\nSchneiderrek aldarrikatzen duen aldaketa dagoeneko gauzatzen hasia dela iradokitzen du munduko industria nuklearraren egoerari buruzko azken txostenak ( World Nuclear Industry Status Report 2010-2011 ).\nTxostenean bildutako datuen arabera, industria nuklearra ahultzen ari da; adibidez, Europako Batasunean, 2011n 143 erreaktore zeuden martxan, eta inoiz ez dira hain gutxi izan, 1989an erreaktore-kopuru handiena izan zenetik, 177rekin. Mundu osoa kontuan hartuta ere, joera bera da: 2011ko apirilean 437 erreaktore zeuden martxan, 2002an baino zazpi gutxiago.\nBitartean, energia-iturri berriztagarriak ari dira hazten gehien. Hala, 2010ean, zentral eolikoetan, hidroelektriko txikietan, eta biomasa eta hondakinak baliarazteko zentraletan instalatutako gaitasunak (381 GW guztien artean) nuklearrena gainditu zuen (375 GW) lehen aldiz.\nGainera, energia-teknologia garbietan inbertitutako dirua % 30 hazi da 2010ean. Txina da liderra, eta ondoren datoz Alemania eta Estatu Batuak (Txinak 41,8 mila milioi euro inbertitu zituen 2010ean, 2009an baino % 39 gehiago; Alemaniak 31,6 mila milioi; aurreko urtean baino % 100 gehiago; eta 26 mila milioi Estatu Batuek, 2009an baino % 66 gehiago). Eta Fukushimako hondamendiak joera indartuko duela uste dute, bai txostena egin dutenek, bai beste aditu askok.\nAlabaina, denak ez datoz bat ikasgai horrekin. Iazko abenduan, Yukuya Amano IAEAko zuzendariak adierazpen batzuk egin zituen, eta nahiz eta aitortu zuen Fukushimako "istripuak industria nuklearraren hazkundea moteltzea" ekar zezakeela, esan zuen 2030erako gutxienez orain baino 90 erreaktore gehiago egongo direla aurreikusi dutela.\nAurreikuspen hori egiteko, arrazoi hauek eman zituen: energia-eskaera handitzea, klima-aldaketak sortzen duen kezka, erregai fosilen prezioa eta energia-horniduraren segurtasuna. Are gehiago, IAEAren zuzendariaren esanean, "ezinezkoa izango da berotegi-efektua eragiten duten gasen isuria murriztea", energia nuklearrari uko eginez gero.\nLangileak, Fukushimako zentrala leheneratzeko lanetan. Arg. Tepco\nEsanak esan, munduko enpresa nuklear handienetako batek, Areva frantziarrak, % 34 txikitu behar izan ditu 2012-2016 eperako zituen inbertsio-planak, eta ahalegin latzak egiten ari da, diru-galerarik ez izateko. Adituen iritziz, bi faktorek eragin dute, batez ere, Arevaren gainbehera: ekonomia-krisiak, batetik; eta energia nuklearraren aldeko zirenen babesa galtzeak, bestetik.\nLeziorik gogorrena, japoniarrentzat\nEdonola ere, leziorik gogorrena Japoniako gizarteak jaso du. Lurrikara eta tsunamia izan zirenetik ia urtebete igaro denean, 80.000 herritarrek beren etxeetatik eta lantokietatik kanpo jarraitzen dute, etxeak eta lantokiak zituzten eremua erradiazioak kutsatuta dagoelako; eta are herritar gehiagok bizi-ohiturak aldatu behar izan ditu, osasuna arriskuan ez jartzeko.\nDaiichi zentralaren egoerari eta eremu kutsatua leheneratzeko lanei buruzko informazioa, berriz, partziala dela salatu dute behin eta berriro adituek. Nature aldizkariak abenduan argitaratutako editorial batek garbi erakusten du ez direla Japoniako iturri ofizialekin fidatzen.\nHalaber, zientzialari independenteen batzorde aholku-emaile bat eratzeko eskatzen du editorialak; izan ere, gobernuak hartutako erabakietan eragin handiena duten erakundeek (Industria Ministerioko Segurtasun Nuklearreko eta Industrialeko Agentzia eta Segurtasun Nuklearrerako Komisioa) interesak dituzte industria nuklearrean. Editorialaren azken hitzak hauek dira: "Japoniak hobeto egin dezake. Japoniako jendeak zerbait hobea merezi du".\nEditorial hori plazaratu zen garai berean, Japoniako gobernuak adierazpen ofizial bat egin zuen, Fukushimako Daiichi zentraleko hiru erreaktore egonkortzea lortu zutela jakinarazteko. Zehazki, gelditze hotza ( cold shutdown ) deituriko egoeran sartu zirela azaldu zuen, eta horrekin bukatutzat eman zuen "istripu-fasea".\nIzan ere, egoera normalean, horrela dagoen erreaktore bat presio atmosferikoan eta 100 ºC-tik behera dagoela esan nahi du, eta, beraz, ez dagoela berotu eta fisio-erreakzioa bere kaxa hasteko arriskurik. Hori, egoera normalean. Daiichiko erreaktoreen egoera, ordea, oso bestelakoa zen. Horregatik, Japoniako gobernuaren adierazpenak kontrakoa iradokitzen bazuen ere, adituek ohartarazi zuten gelditze hotzak kasu horretan ez zuela esan nahi erreaktoreak egonkor zeudenik eta bere horretan utz zitezkeenik, inondik inora ere.\nBestalde, lehen unean eta gerora ere lanean aritu ziren langileak gogoan izan zituen Japoniako gobernuak bere adierazpenean, eta oraindik asko zegoela egiteko ere onartu zuen, hitz hauekin: "guda ez da amaitu". Badirudi lezio hori, behintzat, ikasi dutela.\nIgor Peñalva: "Energia nuklearra ere beharrezkoa da"\nLogikoa denez, Fukushimako hondamendiak kalte egin dio industria nuklearrari. Hori bereziki nabarmena da Japonian eta Alemanian. Alemaniak zituen 17 zentraletatik 8 itxi zituen istripuaren ondoren, eta 2022rako gainerakoak itxiko dituela esan du. Baina, lehen, Alemaniak energia elektrikoa esportatu ohi zuen, eta orain inportatzaile garbia bihurtu da. Hain zuzen, Frantziatik inportatzen du behar duen elektrizitatea, eta jakina da Frantzian energia nuklearra nagusi dela. Hortaz, nahiz eta energia nuklearra bertan behera uzteko erabakia hartu duen, errealitatea da beharrezkoa duela.\nJaponian, ondorioak are gogorragoak izan dira, noski. Fukushimakoa gertatu aurretik 54 erreaktore zituen martxan, eta orain 8 dabiltza lanean. Beste guztiak itxita edo geldituta daude, eta ikusiko dugu martxan jartzen dituzten, eta, jartzekotan, zenbat. Hala ere, ez dut uste Japoniak guztiz baztertuko duenik energia nuklearra.\nIngeniaritza Nuklearreko irakasle EHUren Bilboko Ingeniaritza Eskolan. Arg. Ana Galarraga\nMundu mailan, berriz, beste guztiek ez diote ezetz esan energia nuklearrari. Hori bai, segurtasun-neurriak zorroztu dituzte. Gaur egun energia nuklearrean nagusi diren herrialdeek (Estatu Batuak, Frantzia, Errusia, Ukrainia, Hego Korea, Erresuma Batua, Kanada, Txina...) espero dute 2020an instalatutako potentzia nuklearra oraingoa baino handiagoa izatea.\nIzan ere, gauza bat da gertatutakotik ikastea eta zentralen segurtasun-neurriak areagotzea, eta beste bat, energia nuklearra bertan behera uztea. Nire ustez, hori ez da gertatuko, arrazoi ekonomikoengatik, batez ere.\nBestalde, klima-aldaketaren ikuspuntutik ere, nire iritzia da ez dela komenigarria energia nuklearra baztertzea. Arazoa erregai fosilak dira, eta, nuklearra bertan behera uzten bada, erregai fosilen kontsumoa hazi egingo da. Horrenbestez, nire planteamendua hau da: ahalik eta gehiena garatzea eta hedatzea energia berriztagarriak, eta nuklearrak ere bere lekua izatea. Ez du izan behar bata ala bestea; biak dira beharrezkoak.\nJose Ramon Etxebarria: "Istripua ala benetako arriskua?"\nFukushimakoa gertatu zenean, behin eta berriro entzundako hitza "istripua" izan zen. Gerora, "hondamendia" zela entzun genuen ("naturala", hori bai), arazoaren tamainari erreferentzia eginez. Urtebete pasaturik, haren inguruko "hausnarketa" nagusitu da, "ikasgai" horretatik ikasi nahi delakoan. Kontua da galderak egiteko moduan dagoela erantzuna, eta hausnarketa ofizial gehienak energia nuklearrari eusteko asmotan diren erakundeetatik egin direla, aldez aurretik onartuz ezen, batetik, erakunde horiek informazio "fidagarria" ematen digutela, bestetik, "segurtasun-neurriak" areagotu behar direla (lehenago seguruak ez al ziren, bada?) eta, azkenik, zentralak "beharrezkoak" direla. Hausnarketarekin hasteko, demagun gauzak horrela direla; baina...\nInformazioaren "fidagarritasuna" omen da lehenengo gakoa. Zer esanik ez, IAEAk eta antzeko erakundeek ematen diguten informazioaz fidatu behar omen dugu, argi dakigun arren interes itzelak dituela energia nuklearraren garapenean. Baina Fukushimakoak ezer erakutsi badu, "informazioaren kontrola" izan da. Berriro ere, guztiz modulaturik eman digute informazioa, eta denbora pasatu ahala pixkanaka izan dugu gertatutakoaren larritasunaren berri, zeharka, energia nuklearraren aldeko inbertsioetan izan duen eraginagatik. Azken batez, energia nuklearra "negozioa" baita.\nZer esan "segurtasun-neurriei" buruz? A posteriori aitortzen denez, kontuan hartu behar da, nahitaez, muturreko gertaera ia sinestezinak jazotzeko arriskua; horixe da, hain zuzen, Fukushimak emaniko leziorik handiena: horrelako gertaerak jazotzeko "benetako arriskua" dagoela. Kasu baterako, superpotentzia baten hitzak erabiltzearren, gerra eta eraso "terroristak" ere eduki behar omen dira kontuan. Bego. Baina argudio hori dela eta, kezka-iturri bihurtu zait Iranekin hartu duten jarrera. Munduan diren estatu nuklearzaleenek, betidanik energia nuklearraren defentsa egin dutenek, beren armategiak bonba nuklearrez beterik dituztenek... ezin onar dezakete Iranek bere programa nuklearra garatzea. Energia nuklearraren erabilera hain segurua eta hain onuragarria balitz, zergatik ez litzateke onuragarria irandarrek ere teknologia hori garatzea?\nIngeniaritzan doktore, euskara-irakasle EHUren Bilboko Ingeniaritza Eskolan. Arg. Gaizka Eguzkiza/ Aikor! aldizkaria\nAntza, ezin fida gaitezke irandarrez, balizko bonbak fabrikatu eta erabil baititzakete; fidatu behar dugu, ordea, amerikarrez, israeldarrez, errusiarrez eta NATO erakundeaz. Otsoa artzain. Ene iritziz, horretan dago arazoaren muina; zeren, superpotentziek azken urteotan izan duten portaera ikusita (Irak, Afganistan, Libia...), erasorako aukera bakarra beren eskuetan gorde nahi dutela baitirudi. Nago militarren interesetan dagoela gakoa. Eta zalantzarik ez dut, "otsoa" prest dagoela bere indarra erabiltzeko, baldin bere nagusitasun "estrategikoa" iraunarazteko beharrezkotzat badu, daukan prezioa daukala.\nParadigma orokorra aldatu behar da. Etorkizunari buruzko galderak aldatu behar dira. Horrek soilik ekarriko du erantzunen aldaketa. Izan ere, ene iritziz, errotik aldatu behar da energiari buruzko planteamendua: irauli eta hankaz gora jarri behar da orain arteko planteamendu kontsumista, "gero eta energia gehiago sortu behar dugula" dioena.\nEz dakit zein izango den soluzioa, baina seguruenik, ezintasunak behartuta, uste baino lehenago, mota guztietako instalazio txiki eta sakabanatuak bultzatu beharko dira, eta instalazio erraldoiak baztertu. Dibertsifikazioa areagotu beharko da, eta zentralizazioari aurre egin beharko zaio. Iturri berriztagarrien aldeko apustua egin beharko da, eta iturri berriztaezinak zaindu... eta kontsumitu gabe babestu, badaezpada. Eta, garrantzitsuena dena, energiaren kontsumoa erradikalki jaitsi beharko da, Lurra mugaturik baitago, eta baliabideek ere beren muga baitute.\nIa beti konponbidea berandu etorri ohi da, arazo larria eta krisi sakona sortu ondoren. Horregatik, jadanik aldatu behar genuke joera, zalantzarik gabe etortzeko dagoen benetako krisi energetikoari nola edo hala aurre egin ahal izateko.\nUrtebete geroago, Fukushima gogoan 2012-03-12\nEmakume izatea gaixotasun bihurtzen dutenean 2013-02-01\nJaponiak autokritika latza egin du Fukushimako hondamendiaz 2012-07-06\nSciencek atzera egin du neke kronikoaren auzian 2012-02-01\nConcerns over nuclear energy are legitimate 2011-03-30 nature.com\nFrance 'imagines the unimaginable' 2012-01-11 nature.com


Blanca Urgellen, Kultura Sailburuaren Kultura eta Gazteria Batzordearen aurreko agerraldia - Programaren atalak | Gaztetxartela\nAzken eguneratzea: 2009/06/24\nKulturak gizartearen aniztasunaren adierazgarri izan behar du\nKultura Sailean EAEko gizartearen bi hizkuntzetako baten alde egiten den lana ez da inoiz ere izango bestearentzako kaltetzat\nBlanca Urgell Eusko Jaurlaritzako Kulturako sailburuak agerraldia egin du Eusko Legebiltzarreko Kultura eta Gazteria Batzordean, legegintzaldi honetan aurrera eramango duen kudeaketaren oinarri programatikoak azaltzeko. Sailburuaren esanetan, “kultura berez da garrantzitsua, ez da bakarrik halako nortasun bat eraikitzeko tresna bat edo herri baten sinbologia edo ikonografia finkatzeko edo hedatzeko lanabesa”.\nBlanca Urgellek Kultura, Gazteria eta Kiroleko sailburuorde Antonio Rivera eta Hizkuntza Politikararako sailburuorde Ramón Etxezarreta izan ditu ondoan, bai eta Kabinetearen eta Gizarte Hedabideen zuzendari José Antonio Blanco ere, eta agerraldian esan duenez, ahalegin guztiak egin behar dira gizartean elkarbizitza baketsuan dauden askotariko sentiberatasun ideologikoak bat etortzeko moduko politikagintza bultzatzeko. “Gizarte demokratiko, ireki eta aske batean kulturak gizarte horren beraren aniztasunaren adierazgarri izan behar du, eta gai izan behar du aldi berean iraganetik iritsi zaizkigun tradiziorik onenak iraunarazteko eta tradizio horiek etengabe eguneratu eta etorkizunerantz proiektatzeko; baina, baita gizarte garaikideak bere baitan sortzen nahiz beste nonbaitetik eskuratzen dituen tradizio eta balio berriak bultzatzeko ere”, esan du.\nSailburuak agerraldian argitu du euskal kulturak beste aro batera igaro beharra daukala orain, bere esanahia zabaldu eta aberastu beharra daukala, orain egokitu zaigun garaiari eta ingurune berriari egokituz, sustrai sendoekin modernotasuneranzko jauzia emanez. Bestalde, gaur egun bizitzen ari garen krisi ekonomiko zailaren aurrean, Blanca Urgellek nabarmendu du kultura “inbertsio on bat ere badela”, eta Sailak oinarrizko hiru ardatzetan funtsatuko duela bere lana: euskal gizartea orainaren erronka eta desafioei aurre egiteko moduan jarriko duen kultura, askotariko gizarte baten nahi eta beharrei erantzuteko gai izango dena eta munduari irekia; kultura hurbila, alegia, funtsezko baliotzat herritarren parte hartzea edukiko duena eta herritarrengandik eta herritarrentzat sortutako politika garatuko duena; eta bakearen eta bakerako kultura. “Euskal artistek eta kultura alorreko gizarte eragileek ezin diote bizkarra eman euskal herritarren bake nahiari, eta beren artea eta lana ezinbesteko bidelagun izan daitezke bakea posible bihurtzeko ahaleginean”, azpimarratu du.\nAgerraldian jorratu duen beste gai bat hizkuntza-politika izan da. “Gure politika, beraz, elebitasunaren aldeko politika izango da, eta politikagintza horretan EAEko gizartearen bi hizkuntzetako baten alde egiten den lana ez da inoiz ere izango, eta ezingo du inork ere hartu, bestearentzako kaltetzat”, esan du. Gogora ekarri du, baita ere, euskarak, edozein kultura-hizkuntzak bezalaxe, bere gizartean bertan arnasa egin ahal izateko halako hedatze bat behar duen era berean, behar dituela, orobat, ezagutza, proiekzioa eta ospea bere mugetatik kanpo ere. “Ezein euskal hitz izango da arrotz, entzun, ulertu, aztertu edo ikasi nahi duenarentzat”, adierazi du Etxepare Institutuaren helburuak aipatu dituenean.\nHalaber, azaldu du Euskadiko errealitatea askotariko errealitatea dela gizarte, politika, kultura eta hizkuntzaren ikuspegitik, eta, horregatik, Sailaren hizkuntza politikak aintzat hartu eta errespetatu egingo ditu euskal herritarren desberdintasunak, eskubideak eta askatasunak. “Ahalik eta adostasun sozial eta politikorik handiena daukan hizkuntza politika garatu nahi dugu datozen urteetara begira, gure gizartean dauden eragile sozio-politiko desberdinekin negoziatuz eta haien partaidetza integratuz, bistan delako hizkuntzaren kontuan ere, gizarte demokratiko batean behar den bezala, ikuspegi desberdinak daudela, begirada desberdinak”, adierazi du Blanca Urgellek.\nAlde horretatik, erantsi du ezen hizkuntza politikaz arduratzen den administrazio-sail baten eginkizunen artetik delikatuena izaten dela jatorriz euskaldun ez diren herritarrak ere euskararen sustapen-neurrietara erakartzea; bestela esanda, elebakar diren herritarrei erakustea gizarte elebidun baten elkarbizitza ikuspegi politikotik antolatzeko orduan administrazio desberdinek hartu behar dituzten erabakien ondorioetan eurek ere badutela eta izan behar dutela egiteko moduko ekarpenik. “Inposizioetatik ihes eginez, pertsuasioak izan beharko du Sail honen lanabesik sendoena, hizkuntzetako baten alde hartzen diren neurriak edo hiztun batzuen eskubideen alde hartzen diren erabakiak inork ez ditzan har inposiziotzat edo bere buruarentzako kaltetzat”, azaldu du.\nKultura azpiegituren atalean, Euskadik gaur egun duen goi-maila azpimarratu du, baina, era berean, aitortu du kulturaren aldeko jarduera publikoa sakabanaturik dagoela maila desberdineko erakundeen artean. Hori dela eta, Kultura Sailaren helburua izango da kulturaren esparru horietako bakoitzaren errealitatea erlazionatu eta hierarkizatzea, horretarako erakunde guztiekin eduki beharreko elkarrizketaren bitartez. “Orain dagokigun egitekoa ez da izango kultura azpiegitura (museo, liburutegi, kulturgune) berri gehiago eraikitzea, baizik eta behar den gogoeta partekatua egitea inplikatuta dauden erakunde eta eragile publiko eta pribatu guztiekin, orain dauzkagun azpiegitura horiei etekin gehiago ateratzeko, eragingorrago eta sozialki errentagarriago ere bihurtzeko”, zehaztu du.\nBlanca Urgellek ez ditu ahaztu Kultura Sailak mendean dituen beste bi jardun-eremu: Gazteria eta Kirola. Sailburuaren ustez, gazteriarako politikaren helburu argi izan behar du beren jatorrizko etxetik ateratzen diren gazteen portzentajea nabarmenki handitzea EAEn, eta 25 eta 29 urte bitarteko adinarekin beren familia-gunea osatu dutenen kopuruak gora egitea. Kirolari dagokionez, bestalde, Kirolaren Euskal Plana aipatu du, eta orain arte izan dituen emaitzak aztertuko direla iragarri du. Horrekin batera, hitz eman du arreta berezia eskainiko zaiola herritarren kirolgintza suspertzeari ere.\nKultura eta Gazteria Batzordearen aurreko agerraldiaren hitzaldia (pdf, 118 Kb)\nEITBren Kontrola Batzordearen hitzaldia (pdf, 26 Kb)\nGazte-txartelarekin beherapena BIME Pro Campusean\n(urriaren 29ra arte)\nGazte-txartelarekin beherapena BIME Pro Campusean (urriaren 29ra arte)\n50 sarrera bikoitz Cinesa zinemetarako eta 63 Yelmo zinemetarako. (irailaren 13ra arte)


drone - Geofumadak\n3ko apirilaren 4 eta 2019an, Fairoftechnology -Espainiako konpainia batek, Malagan kokatua, teknologiarekin lotutako mota guztietako ekitaldiak antolatzen ditu-, geoingeniaritzako lankide guztiak gonbidatzen ditu ekitaldi bikain batean parte hartzera. berrikuntza ugari erakutsiko ditu azken urteotan. Fairoftechnology-k ...\nGeospatial - GIS, GPS / Ekipamendua, berrikuntzak\nUrratsak drones erabiliz mapa bat sortzea\nTeknika hau erabiliz mapa sortzea arazo handi bat bihur daiteke. Arazo horietako bat oso kritikoa da zeregin horretan aurretik esperientziarik ez duzunean lan baliagarrietako hilabete baliotsuak galtzearen ondorioekin. Aerotas Mapping System-en sortzaileek POB artikulu batean hitz egiten digute ...\nEraiki Drone bat, My Son's Science Project\nEz dirudi duela urte batzuk metano gas sutegiarekin harritu ninduen izaki bera denik. Denbora dirudiena baino azkarrago doa. Ilea grisean eta bere galderen bilakaeran erakusten du behintzat: Mugikorreko joko berria eskatu beharrean, lizentzia eskatu zidan ...


Urdaibai Biosfera Erreserba » Geografia » Begiratokiak\nAtxarre mendiaren gailurrean kokatuta dago, 311,3 metrora. Hemendik Mundakako Itsasadarraren bista ederrez goza daiteke, eta Sukarrietako San Antonio, Mundakako Santa Katalina, eta Ereñoko San Miguel ermitak ere ikus daitezke.\nAintzina San Pedro de Aguirre bezala ezagutzen zen, eta badirudi jatorrizko ermita XV. mendean eraiki zela. Itsas sanu baten izenpeko egiteak, pentsarazten digu itsasoarekin zerikusia duen biztanleria zegoela, Ibarrangeluk duen zerikusia bezalakoa, alegia. Bere kokapena dela-eta -hirigunetik urrun eta eguraldi txarretik babesik gabekoa- hainbat alditan berreraiki behar izan dute. Garai batean eremutarra izan zuen, eta ezaguna da XVII. mendean ermitauak hartu zituela.\nGernika-Lekeitioko BI-638 eskualde-errepidea hartu eta gero, Muruetaganaren parean, BI-3237 hartzen dugu Ibarrangelurantz. Herri hori igaro ondoren, Akorda auzora doan saihesbidea hartzen dugu. Kilometro bat lehenago, auzo horretara heldu baino lehen, seinale bat ikusiko dugu eta auzo-bide batek Atxarre mendiaren gailurrera eramango gaitu. Puntu honetan autoa utziko dugu.


JoLabs - Kultura digitala eta teknologia lantegiak familientzat | Tabakalera - Donostia / San Sebastián\nHasiera Kultur proiektua JoLabs JoLabs\nHaur eta familientzat tailerrak\n- Scratch Zikloa - 2015eko azaroa\n- JoLabs - Kuxkuxean\n- JoLabs - Ekin!\nJoLabs haur eta familiak teknologiaren eta kultura digitalaren mundura hurbil daitezen elektronika, mekanika, kodea, bideo-jokoak edota fabrikazio digitalaren inguruan garatzen diren jarduerak dira. Gai horiek modu pedagogiko, kritiko, sortzaile eta dibertigarrian lantzen dira bertan.\nJoLabsek hainbat proiektu ditu bere baitan: JoLabs - Kuxkuxean (Ubiken haur eta gazteei zuzendutako tailerrak), JoLabs - Do It in Family(familian proiektuak garatzeko Hirikilabsen egiten den zikloa) eta JoLabs - Ekin! (teknologian gehiago sakondu eta esperimentatzeko Hirikilabsen egiten diren lantegiak) biltzen ditu.\n2019-11-15 > 2019-12-13 - 17:30-19:30\nHaur eta helduek elkarrekin proiektu bat garatzeko eta elkarrekin aritzeko espazio bat.\n2019-07-03 > 2019-08-09 - 11:00-13:30 (asteartetik ostiralera)\n2018-07-17 > 2018-08-31 - 11:00-14:00 (jaiegun eta zubiak izan ezik)\n2018-06-02 > 2018-06-30 - 11.00-13.00 (Larunbatak)\nFamilientzako lantegi honetan haurrak eta familiak zinematografiaren mago bilakatuko dira. Véronique Tadjo-ren Panteraren dantza ipuina abiapuntu moduan hartuta film kolektibo esperimental bat egingo dugu.\n2018-05-04 > 2018-06-15 - 17:30-19:30\nAltzariek, jantziek, etxeko tresnek... diseinu eta proba prozesu bat igarotzen dute guk dendan erosi aurretik. Lantegi honetan diseinatzaile eta asmatzaileen buruan sartuko gara. Eguneroko objektuak diseinatzeko prozesua landuko dugu. Prototipoak pentsatu, sortu eta testatu egingo ditugu, gero irudimenari eta asmakizun zoroei bide emateko. Munduan bakarrak diren objektuak sortuko ditugu!\n2018-01-12 > 2018-03-16 - 17:30-19:30\nJolasetan oinarritutako ikasketa eta jolas kolaboratiboetatik abiatzen den sormen prozesua. Sei saiotan gaur egun erabiltzen ditugun jolasak ezagutu eta gure gustuko jolasak sortuko ditugu.\n2017-12-16 - 11:00-13:00\n2017-12-01 - 17:30-19:30\nElektronikarekin esperimentatzeko jolas bat sortuko dugu. Elektronikaren oinarrizko elementuak aztertuko ditugu, hots, gure jostailuen barnean zer ezkutatzen den eta hauek nola funtzionatzen duten ikertu. Motoreak, etengailuak, erresistentziak eta argiak bezalako materialez baliatuz, mahai-joku baterako materiala sortzeko gai izango gara.\n2017-11-18 - 11:00-13:00\nDonostian bada mendi suitzarra eta laster... baita kanikariuma ere! Kanikentzako mendi errusiar bat eraikiko dugu… kontuz, ez atera errailetik!\n2017-10-27 - 17:30-19:30\nEgin zure spinnerra\n2017-10-21 - 11:00-13:00\n3 puntako spinnerrak gehiegi ikusi ditugu! Egin ditzagun diseinu berriak; egin dezagun gure argidun spinnerra.\n2017-09-22 - 17:30-19:30\nLantegi honetan makinen mekanika ulertzeko jolasak sortuko ditugu: gurpil horzdunak, poleak, pasabideak… hauek guztiak kateatuz jolas kolaboratibo baterako materiala sortuko dugu.\n2017-09-16 - 11:00-13:00\nLantegi honetan margoak eta osagarri elektrikoak konbinatzen ikasiko dugu, euren kabuz koadro zoroak sortuko dituzten robotak egiteko.\nFamilientzako DIY teknologia txokoak\n2017-07-18 > 2017-08-31 - 11:00-13:00\n2017-06-17 - 11:00-13:00\nLantegi honetan askotariko aplikazioak erabiliko ditugu diseinuak egiteko, eta ondoren Ubikeko 3D inpresoran inprimatuko ditugu.\n2017-06-03 - 11:00-13:00\n2017-06-03 > 2017-06-24 - 11:00-13:00 (Larunbatetan)\n2017-05-20 - 11:00-13:00\nLantegi honetan zirkuitu elektriko sinple bat oinarritzat duten trebezia-joko txikiak egiten ikasiko dugu.\n2017-05-06 - 11:00-13:00\nProgramaziora sarrera eskainiko digun lantegi honetan Makey-makey delakoa erabiliko dugu, baita imajina ezin ditzakegun hainbat objektu ere.\n2017-04-15 - 11:00-13:00\nPixelez pixel hainbat irudi sortzeko balio duten plastikozko pieza txiki hauetaz baliatuz guk aukeratutako pertsonaien figuratxoak eraiki ahal izango ditugu Hama lantegi honetan.\n2017-04-01 - 11:00-13:00\nSaio honetan Scratch aplikazioaren bidez programazioaren mundura gerturatuko gara.\n2017-03-18 - 11:00-13:00\nLantegi honetan eskuzko inpresio teknika bat ikasiko dugu: hektografoa.\n2017-03-10 - 17:30-19:30\nHaurrentzako ehungintza eta oihalekin lantegi honetan patroiak moztu eta josten ikasiko dugu eta norberak sortutako diseinuak garatuko ditugu.\n2017-03-04 - 11:00-13:00\nTailer honetan gure etxean, oso modu errazean, plastilina eroalea nola egin dezakegun ikasiko dugu.\nPlantxfer: kamisetak pertsonalizatu binilo textila erabiliz\n2017-02-18 - 11:00\nLantegi honetan binilo textil-a erabiliz transfera egin eta gure kamisetak pertsonalizatzen ikasiko dugu.\n2017-02-10 - 17:30-19:30\nHamar eta hamalau urte bitarteko neskamutilentzako lantegi honetan programazioa lengoaiak ezagutuko ditugu, zein logika jarraitzen duten ulertu eta programazioaren oinarriak ikasi.\n2017-02-04 - 11:00-13:00\nStop Motion animazio teknika nola erabili ikasiko dugu lantegi honetan.\nElektrikHariak: Zirkuituak nola josi\n2017-01-21 - 11:00-13:00\n2016-11-05 - 11:00-13:00\nMaría Mallok gidatzen duen lantegian angulu zuzenik gabe forma naturalak dituzten hiri, auto eta objektu arruntak nolakoak izango liratekeen imajinatuko ditugu.\nLarunbateroko JoLabs saioak hiru hilabeteko prozesu bilakatuko dira eta lantegi estrukturan lan egitetik, epe luzeagoko proiektuetan egingo da lan. Larunbatero lan-formatu libre batean lan egingo dugu, sormena eta ikasketa kooperatiboa garatuz.\n2016-09-10 > 2016-09-24 - 11:00-13:00 (Larunbatetan)\n3D inprimagailuen garaian gauden honetan hauetara heltzeko bidea ikasiko dugu lantegi honetan: papereko 3D marrazkiak eta ordenagailu bidezko 3D modelaketa.\nAsmatutako musika tresnen orkestra\n2016-08-31 - 11:00-13:00\nMusika Hamabostaldiarekin elkarlanean musika klasikoa eta teknologia lotuko ditugu. Elektronika zer den eta nola funtzionatzen duen ikasiko dugu eta ondoren elektronika erabiliz taldean tresna ezberdinak eraikiko ditugu.\nTeknologia txokoak familientzat\n2016-08-02 > 2016-08-30 - 11:00-13:00 (astearte eta ostegunetan)\nEgin ezazu zerorrek (DIY) eta Egin dezagun elkarrekin (DIWO) filosofiak jarraituz, txokoak osatu ditugu hainbat proiektu txikirekin. Teknologia kontzeptuak ikasi, jolastu eta gure sormena lanean jarriko dugu.\nJolabs: Jostagarria denontzat\n2016-07-23 > 2016-07-30 - 11:00-13:00\nSocial Toy ekimena oinarritzat hartzen duen jostailuen diseinu eta eraikitze prozesua.\nJolabs: Tximeleta Efektua\n2016-07-02 > 2016-07-09 - 11:00-13:00\nEskuz egindako musika elektronikoa\n2016-06-24 > 2016-06-25 - 17:00-20:00 (E24) y 11:00-13:00 (E25)\nJoLabs lantegi honetan gure eskuekin musika elektronikoa sortzeko behar diren oinarrizko osagaiak sortuko ditugu.\n2016-06-11 > 2016-06-18 - 11:00-13:00\nElektronika, jostailuak edota etxean ditugun elementuak erabiliz musika tresnak egingo ditugu JoLabs lantegietan.\n2016-05-28 > 2016-06-04 - 11:00-13:00\nEduki digitala eta gure gorputzen mugimendua lotuko ditugu sentsoreen bidez, horrela interaktiboak izango diren txotxongilo digitalak sortuz.\n2016-04-23 > 2016-05-07 - 11:00-13:00\nMaiatzaren 14ean Tabakaleran Scratch eguna ospatuko dugula aprobetxatuz, motorrak berotze aldera aurreko larunbatetan ere Scratchen oinarriak ikasiko ditugu.\n2016-04-09 > 2016-04-16 - 11:00-13:00\nElektrizitatea eta elektronika zer den eta nola funtzionatzen duen ikasiko dugu\nSormenezko elektronika: Marrazki interaktiboak\n2016-04-02 - 11:00-13:00\nNola funtzionatzen du elektrizitateak? Zer da elektronika?\n2016-03-21 > 2016-03-23 - 11:00-13:00\n5 eta 12 urte bitarteko neskamutilentzat fabrikazio digital lantegiak.\nJoLabs: 3D inprimatzen\n2016-03-05 > 2016-03-19 - 11:00-13:00\n7 eta 14 urte bitarteko neskamutilentzat 3D inprimaketa lantegia.\n2016-02-20 - 10:00-14:00\nLatatxo egitasmo sozio-hezitzailea da, argazki kamera bat eraikitzearen esperientzian oinarritzen dena.\n2016-02-06 > 2016-02-27 - 11:00-13:00\nDiseinu guztien atzean dagoen logika ezagutu eta sormena martxan jarriko dugu laborategian ditugun makinen laguntzaz.\n2016-01-30 - 11:00-13:00\nLantegi honetan Robot bat sortuko dugu birziklatutako materialetan oinarrituz.\nJolabs: Hackeatu zure arropa\n2016-01-16 - 11:00-13:00\nGure jantziren bat ekarriko dugu etxetik (kamiseta, gona...) eta bertan ditugun materialak erabiliz gure diseinuak gehituko dizkiegu\nJolabs: Ordenagailuen barrenak ezagutuz\n2016-01-09 - 11:00-13:00\nOrdenagailu zaharren tripak ireki eta barruak arakatuko ditugu.\nJoLabs berezia: Gabonak 2015\n2016-01-04 > 2016-01-05 - 11:00-13:00\n5 eta 12 urte birtarteko neskamutilekin teknologia eta kultura digital lantegi berezia.\n2015-12-05 > 2015-12-26 - 11:00-13:00\nRobotika zer den eta zein funtzio dituen deskubritzeko lantegiak.\nEuropako Robotika Astea\n2015-11-28 - 11:00-13:00\nScratch lengoaia erabiliz Arduino plakak programatzeko haurrentzako tailerra.\nBideojokoak sortzen II\n2015-11-21 - 11:00-13:00\nAurrez ikasitakoarekin geure bideo jokoak sortuko ditugu. Bideo joko baten egitura jarraituz (pertsonaiak, helburua, arauak…) gure gustoko bideo jokoak egingo ditugu, hauekin jolastu eta ondoren sarean partekatuko ditugu.\n2015-11-14 - 11:00-13:00\nscratch.mit.edu webgunean aurki ditzakegun bideo jokoen egitura aztertu ondoren, euren gustura moldatzeko aukera izango dute partaideek.\nBideojokoak sortzeko hastapenak\n2015-11-07 - 11:00-13:00\nBideojoko propioak sortzeko tresnak ezagutzeko aukera izango dute partaideek\n2015-10-31 - 11:00-13:00\nArgia duten bitxiak, jantziak edota panpinak apaintzen ikas dezakezu.\nHackeatu zure jostailuak!\n2015-10-24 - 11:00-13:00\nGure jostailu zaharrak ekarriko ditugu tailerrera, ireki, nola funtzionatzen duten ikusi eta moldatu egingo ditugu. Jostailuen barnean dagoen logika ulertuko dugu eta taparen azpian ezkutatzen diren zirkutu elektriko eta elektronikoak ezagutuko ditugu.\n2015-10-17 - 11:00-13:00\nStop motion animazio teknikak oso modu errazean film txikiak eta bideoak egiteko aukera ematen digu.\n2015-10-10 - 11:00-13:00\nGure etxean, oso modu errazean, plastilina eroalea nola egin dezakegun ikasiko dugu. Plastilina bera erabiliz elektrizitate zirkuitu txikiak sortu eta jolas desberdinak egingo ditugu.\nNire lehenengo joysticka\n2015-10-03 - 11:00-13:00\nLehen tailerra sormen elektronikara sarrera bat izango da. Makey Makey hardware libreko plakak erabiliz musika sortu eta bideo jokoetan jolasteko joystick kontrolagailu bat egingo dugu. Elementu desberdinen eta gure gorputzen eroaletasuna aztertuko dugu.


IES MUTRIKU BHI – Sensibilización – Curso 15/16 – Ekingune\nIES MUTRIKU BHI - Sensibilización - Curso 15/16\n- Administrazio eta Finantzak (12 ikasle) 2015ko azaroaren 19an.\n- Sistema elektroteknikoak (11 ikasle) 2015ko azaroaren 19an\nAurten Akuakulturako mintegia, gure ikastetxetik askatu eta lanbide heziketako zentru integratu bezala funzionatzen hasi da. Gure esperientzia eskaintzen zaie beraien ekintzaile programa aurrera ateratzeko.\n2016/02/05: Gure arremanak Zaldimar proiektuko promotoreekin zeharo ostuta dago, ez gara biltzen eta akuakultura ikastetxeko irakaslea jarraipena egiten.\n2016 /02/16: Lanbidetik Telebistako antenei buruzko ikastaro bat ematen ari gara eta sensibilizazio saioa egin zaie bertako ikasleei (bertaratutako ikasle kopurua 11)\nNº total de asistentes: 34\nSensibilización a alumnos del centro de akuakultura (15 alumnos)\nIES MUTRIKU BHI - Sensibilización - Curso 15/16 - Acción 1\nOtras acciones: Sensibilización a alumnos del centro de akuakultura (15 alumnos)


#Maiatzak1Egin iniziatibak Langileen Nazioarteko Egunean Bilboko kaleak hartzeko deia egin zion langile klaseari. Azken urteotan Maiatzaren Lehenak galdu duen borroka izaera berreskuratu eta kapitalismoaren aurka egiteko egun bihurtu nahi zuten atxikitutako kolektiboek. Argi dago langileen eguna ikasleon eguna ere badela eta, horregatik, ikasleriaren parte hartze handia izan zen.\nManifestazioa hasi baino lehen, omenaldia egin zen Deustuko Zubian langileriaren urteetako borrokari eta borroka horretan errepresioaren ondorio larriak jasan dituzten kide guztiei plakatxo bat jarrita:\n“Langile borrokalari guztiei\nEspetxean ditugun kideei\nAske izaten saiatzen garenoi\nArnasa, indarra eta kemenaz\nBehin hasierako ekitaldia bukatuta, manifestazioak Arriagara bidea hasi zuen Ertzaintzak “eskoltatuta”. Presentzia polizial handia egon zen ibilbide guztian zehar baina horrek ez zuen martxa antikapitalistak aurrera egitea galarazi. Gran Vian langileriaren prekarietatearen errudunak zeintzuk ziren argi utzi zen eta oihuen artean manifestaldia Arriagara heldu zen. Bertan, berriz ere, klase kontzientzia indartu eta gaurko sistema ekonomikoarekin bukatzeko beharra azpimarratu zen. Mobilizazioa bukatzeko hurbildutako ehunka ahotsek “Internazionala” eta “Eusko Gudariak” abestu zuten.\n2 maiatza, 2015 12 uztaila, 2015 bilbobuiakaBerriak,Herri Mugimenduak,Maiatzak1EginBilbo,BUIA,Ikasle,Mobilizazioa\nPrevious Post Elkarrizketa: II. Kontraekonomia Jardunaldien balorazioa\nNext Post #SelektibitateariEz esateko mobilizazioak deitu dituzte ikasleek


CSICek garatutako GIBaren aurkako txertoak erantzun immunea lortzen du pertsonen %90ean | Consumer\nCSICek garatutako GIBaren aurkako txertoak erantzun immunea lortzen du pertsonen %90ean\nGainera, kasuen %85ean gutxienez urtebeteko iraupena izango dute ondorioek.\nIkerketa Zientifikoen Kontseilu Nagusiak (CSIC) GIBaren aurkako etorkizun handiko txerto baten giza emaitzak aurkeztu ditu. Erakunde horrek garatu eta patentatu du, eta birusaren aurkako immunitate-erantzuna eragin du hura jaso duten pertsonen %90ean. Gainera, kasuen% 85ean, gutxienez urtebeteko iraupena izaten dute ondorio horiek.\n“Txertoa oso immunogenikoa eta segurua dela frogatu da”, esan zuen Mariano Esteban Bioteknologia Zentro Nazionaleko ikertzaileak. Ikerketa horren arduraduna da Bartzelonako Hospital Clinic eta Madrilgo Gregorio Marañón ospitaleetan ere parte hartu dutela. Esteban poztu egin zen prototipoa, “MVA-B” izenekoa, “gaur egun ikertzen ari diren GIBaren aurkako txertoen lehen dibisioan” sar daitekeelako, “batzuk bezain indartsua eta beste asko baino askoz indartsuagoa baita”.\nDuela 10 urte baino gehiago hasi zen txertoa, eta GIBaren B azpimotari eragiten dio, Europan eta Amerikan gehien erabiltzen den azpimotari, alegia. Gizakietan egindako I. faseko lehen azterketan, guztira, 30 pertsona osasuntsu sartu dira, eta ikerketa aitzindari horretan parte hartzeko eskaini ziren 370 boluntarioetatik aukeratu ziren. Horietatik 24k muskulu barnetik hartu zuten txertoa hiru dositan, eta beste seiek plazeboa. Bi kasuetan, 48 astez egin zen jarraipena, eta, ikusi zutenez, kasuen %90ek erantzun immunea garatu zuten, eta erantzun hori mantendu egin zen gehienetan (%85).\nIndibiduo osasuntsuetan txertoa jartzearen helburua da sistema immunologikoa prestatuta egotea birusaren osagaiak detektatzeko eta haiei aurre egiten ikasteko. Zeregin horretan garrantzi handia dute antigorputzek eta giltzarri diren zenbait zelulak patogenoen aurkako defentsan, hala nola T CD4 eta CD8 linfozitoek.\nFelipe García Bartzelonako Clinic-eko ikertzaileak adierazi zuenez, “txertoak zelulak eta antigorputzak estimulatzeko gai dela frogatu duen arren, hurrengo azterketek erakutsi behar digute defentsa horiek nahikoa diren gizakia birusetik babesteko”. Hala ere, Estebanek esan zuen, konposatu horrek frogatu du estimulazio-gaitasuna “altuagoa” dela ikasketa-fasean dauden beste txertoek baino, “eta horrek merezi du garatzen jarraitzea”.\ncsic erantzun GIB inmune-eu txerto


Ramon Irizar kaleko parkea berritu egingo dute - Oñati - Goiena.eus\nRamon Irizar kaleko parkea berritu egingo dute\nIrati Goitia 2014-07-17 09:52\nLanen ostean pakeak izango duen itxura berria.\nRamon Irizar kalean dagoen parkea eraberritzeko erabakia hartu du Udal Gobernuak. Izan ere, haren egoera ez omen da oso ona. Irailean hasiko dira lanak, eta bertan dagoen jolasgunea kenduko dute, besteak beste.\n"Erabilera urria du plazak eta bere egoera eskasa da. Zati bat hondoratu ere egin zen, eta lan txiki batzuk egin behar izan ziren arriskua ekiditeko", esan du Mikel Biain alkateak.\nHainbat izango dira parkean egingo diren aldaketak; besteak beste: jolaslekua kendu, zoladura aldatu eta berdeguneak egokitu. Erabilera askotariko egurrezko plataforma bat ere ezarriko da. "Herrigune historikoaren ezaugarriak kontuan hartuta egingo dira lanak", argitu nahi izan du Biain alkateak. Bestalde, gaur egun parkean dauden zuhaitzak mantendu egingo direla zehaztu nahi izan du. Berriak ere landatuko dira.\nAurreikusten da irailean hasiko direla lanok eta azarorako amaituta egongo direla. Itziar Zelaia arkitektoak diseinatu du parke berria eta 120.345 euroko aurrekontua izango du (BEZa kanpo).\nBestalde, mugikortasun planaren baitan Ramon Irizar kaleko zirkulazioa moldatzea aurreikusten zen, oinezkoei lehentasuna emateko asmoz. Alkateari horren inguruan galdetuta, esan du oraindik azterketa fasean dagoela gaia. Eta gaineratu du orain egingo diren lan horien baitan ez dela zirkulazioari dagokion inolako aldaketarik egingo.


Sestaoko Udala - Udalak hamabi aktuazio burutuko ditu aurtengo udan ikastetxe publikoetan\nUdalak hamabi aktuazio burutuko ditu aurtengo udan ikastetxe publikoetan\nUdalak aurten hamabi aktuazio burutuko ditu aurtengo udan herriko ikastetxe publikoetan. Lan horiek burutzeko 223.000 euroko aurrekontua du.\nAlbiz Ikastetxe Publikoan, lehenengo -1 solairuan 24 ate eta gimnasioko leihoak ordezkatuko dira, egoera kaxkarrean egonik euria den egunetan ura iragazten baita. Era berean, zenbait korridore eta ikasgelatan paretak eta sabaiak ere pintatuko dira.\nKueto Ikastetxean 44 metro karratuko aterpea jarriko da 2 urteko umeek ikastetxerako sarbidea estalpean izan dezaten. Beheko solairuan 13 ate ordezkatuko dira eta gune komunetan eta gimnasioan hormak eta sabaiak pintatuko dira. Azkenik, ikastetxearen energia-efizientzia hobetzeko proiektuaren bigarren faseari ere ekingo zaio, ikastetxeko 225 fluoreszenteak kendu eta horien ordez LED motako argiak jarriko dira. Neurri honi esker ikastetxeak argiaren kontsumoa erdira jaitsiko du, argi guztiak izango baititu LED motakoak.\nMarkontzaga Ikastetxe Publikoan jolas gunea inguratzen duen hesia soltatu egiten denez, arriskutsu bihurtuz futboleko baloiekin kolpatzen dutenean, berri eta seguruago bat jarriko da haren ordez.\nAzkenik, azken urteetan bezalaxe, Vista Alegre Ikastetxe Publikoan egurrezko leihoak aluminiozko berriekin ordezkatzen jarraituko da. Uda honetan 6 aldatuko dira korridoreetako batean, eta bederatzi fatxadan. Eskailera eta korridoreetako hormak eta sabaiak ere pintatuko dira, Eta bukatzeko, ikastetxearen energia-efizientzia hobetzeko proiektuaren bigarren fasea burutuko da, 160 argi kendu eta horien ordez LED motakoak jarriz. Neurri honi esker ikastetxeak argiaren kontsumoa erdira jaitsiko du, argi guztiak izango baititu LED motakoak.


[Bideoa] Jon Fernandezek ‘Pentsioen geroa’ liburua aurkeztu du – KULTUR SHAREA\nPentsioen geroa izenpean, Aleka bildumaren bederatzigarren alea aurkeztu dute gaur, Jon Fernandez Berria egunkariko kazetari eta saiakeraren egileak, Jakinek eta Elkarrek.\nUrte batzuk dira pentsioei buruzko gaia Aleka bilduman lantzeko asmoa agertu zutela. Xabier Eizagirre Jakineko erredakzio buruaren arabera, puri-purian dagoen gaia da, denborak aurrera egin ahala, indar handiagoa hartu duena. “2018ko hasieran, pentsiodunen mugimendu indartsu bat sortu zen Euskal Herrian. Argi dago gaiak bat egiten duela ongizate estatuarekin, hainbat gizarte eta politika auzirekin gurutzatzen da; ekonomiarekin, zaintzaren arazoarekin, bilakaera demografikoaren arazoarekin eta abar”. Orain, gainera, “pandemiaren zurrunbiloarekin are eta indar handiagoa hartu du”, adierazi du Eizagirrek.\nGaiari buruzko gakoak\nFernandez Pentsioen geroa saiakera idazten hasi zenean, pentsioen inguruko gako batzuk eskaintzea izan zen bere asmoz, “asko hitz egiten da pentsio sistema publikoaren jasangarritasunari buruz”, beraz, ikuspegi nazional batetik, pentsioen “krisi” horren atzean zer dagoen azaldu nahi izan du. Liburua ikuspegi “oso panoramiko” batetik abiatzen da: pentsiodunen elkarte, ekonomista, soziologo, sindikatu eta alderdi politikoen ordezkariekin, besteak beste, hitz egiteko aukera izan du egileak eta elkarrizketa horietan jasotako iritzi eta ikuspegi horien gainean, hain zuzen, ardaztu da lana.\nHala, saiakera honetan gai asko gurutzatzen dira, “pentsioena ongizate estatuaren oinarrietako bat da, eta gizarte segurantza gizarteko antolakuntza eta desoreken ispilu antzeko bat dela esan dezakegu, hor islatzen dira gizarteko arazo eta desoreka asko”, azaldu du Fernandezek. Bestalde, pentsioei buruz hitz egiterakoan, “liburuan lan merkatuaz, sexuen araberako lan banaketaz, zaintza eta gizarte babeseko ereduaz, fiskalitateaz, aberastasunaren banaketaz… hitz egiten da, halabeharrez. Denak lotuta daudenez, estratu guztiak elkar ukitzen dutenez, ikuspegi panoramiko hori eskaintzen da liburuan”. Hala ere, kazetariak azpimarratu du liburua ez dela “errezeta liburu” bat, “hemen ez dago soluzio magikorik, baina bideragarritasun ekonomiko horren aurrean bi aukera planteatzen dira: Fokua gastuen murrizketan jartzea edo diru sarrerak handitzeko eta dibertsifikatzeko aukeran”. Liburuan orain arteko erreformak aztertzen dira, eta erreforma horiek batez ere, gastuen murrizketan zentratu dira Fernendezen arabera. “Kontsultatu ditudan ekonomistek, berriz, diru sarrerak handitzeko eta dibertsifikatzeko dauden aukera horietan jartzen dute fokua”.\nEizagirreren ustez, “badirudi pentsioen gaiak azken urte hauetan diskurtso fatalista batean erori direla: pentsioen etorkizunak ez dauka soluziorik, murrizketak ezinbestekoak izango dira, sistema publikoa hautsi egingo da eta pribatura jo beharko da…” Liburu honekin eztabaida sozial hori hauspotu nahi izan du egileak eta, era berean, soluzioak errazak ez diren arren, egon badaudela erakutsi nahi da.\nBerria, Elkar eta Jakinek elkarlanean argitaratzen duten bilduma da Aleka. Gaurkotasuna duten gaiak lantzen ditu, baina normalean eguneroko komunikabideetan izaten dutena baino sakontasun handiagoarekin. Horretarako, kazetari adituengana jotzen dute, Euskal Herriko zein munduko hainbat gizarte, politika, kultura… gai jorratzeko. Halaxe egin dute oraingoan ere pentsioen gaia lehen lerrora ekarriz.\nTags: Elkar argitaletxea, Jon Fernandez, Pentsioen geroa\nAitor Fresnedok euskaratutako ‘Zaldi Zoro’ liburua aurkeztu du Ataramiñek


Sukaldaritza liburua/Errezetak/Kuia, tomate eta Kantauriko antxoa lasagna — Wikibooks\nSukaldaritza liburua/Errezetak/Kuia, tomate eta Kantauriko antxoa lasagna\n< Sukaldaritza liburua | Errezetak(Errezeta-liburua/Kuia, tomate eta Kantauriko antxoa lasagna(e)tik birzuzenduta)\nEntsaladako tomate bat\nGaurko errezetarako, pintxo antzeko plater bat aukeratu dugu. Guk bakarra prestatu arren, nahi adina presta ditzakezue, erositako antxoa kantitatearen arabera.\n1 Lehenik, antxoei burua eta tripak kendu, eta erditik zabaldu, dituzten hezurrak kenduz. Ondoren, plater batean gorde.\n2 Tomatea xafletan moztu, eta xafla bakoitzetik lauki luze moduko beste bi xafla atera.\n3 Kuia erditik moztu, eta, ondoren, goitik behera beste lauki luze moduko xafletan moztu.\n4 Zartagin batean, oliba olio zorrotada bat jarri, eta ongi beroa dagoenean, kuia xaflak bertatik pasa gatz pitin bat gehituz. Pare bat minutuz nahikoa da, pixka bat gorritu arte. Erretilu batean gorde.\n5 Zartagin berean, antxoak pasatuko ditugu, plantxa baten modura. Gatz pitin batekin eta oliba pitin batekin. Hiru bat antxoa aldi bakoitzeko. Minutu bat nahikoa izango dugu antxoa txanda bakoitzeko. Bukatu ondoren, baratxuri xehatua zartaginera gehitu, eta gorritzean, erretiluan gorde ditugun antxoen gainera gehitu.\n6 Azkenik, lasagna muntatzeko osagai guztiak prest izango ditugu. Lehenik, kuia xafla platerean ipini; ondoren, tomatea, eta horren gainean, antxoa. Hala, hiru edo lau pisuko lasagna osatu arte.\n7 Plater honek epela jateko aukera ematen du, baina, beroa nahiago izanez gero, dena muntatu ostean labean sartu.


Apirilaren 23an izango da 'Amaren intxaurrak' emanaldia - Goierriko Hitza : Goierriko Hitza\nApirilaren 23an izango da 'Amaren intxaurrak' emanaldia\nPorrotx eta Marimotots pailazoen emanaldia atzeratu egin behar izan zuten, COVID-19 kasuen agerraldiagatik. Aurretik eskatutako sarrerak baliagarriak izango dira.\nIdiazabalgo Udalak Oinherri Herri Hezitzaileak sustatzeko elkartearekin bat egin duela ospatzeko, Porrotx eta Marimototsek Amaren intxaurrak ikuskizuna eskaini behar zuten ostiralean. Udalak, baina, ikuskizuna atzeratzeko erabakia hartu zuen joan den astean, COVID-19 kasu positiboek astebetean nabarmen egin baitzuten gora herrian. Emanaldirako data berria zehaztu dute dagoeneko: apirilaren 23an izango dira Idiazabalgo Igarondo pilotalekuan, liburuaren nazioarteko egunean. 17:30ean hasiko da. Porrotxek berak jakinarazi du udalaren sare sozialen bidez zabaldutako bideoan. Aurretik eskuratutako sarrerak baliagarriak izango dira.\nSaio irekia etzi\nCOVID-19 kasu positiboen ondorioz, osteguneko Erroskilazaleen Kluba liburuaren ipuin kontaketa saioa ere atzeratu zuen udalak. Lehen Hezkuntzako lehen eta bigarren mailako ikasleei bideratutako saioa zen egitekoa. Horretarako data berria ere ezarri dute: martxoaren 18an izango da, 17:00etatik 18:00etara, udaletxeko areto nagusian.\nOstegun honetan, etzi, aurretik zehaztuta zegoen kontaketa saio irekia egingo dute, 17:00etatik 18:00etara hori ere. Herritar guztiek har dezakete aldez aurretik izena emanda. Liburutegian eman daiteke izena.